Φραγκίσκος: Για πρώτη φορά Πάπας επισκέπτεται το μουσουλμανικό Ιράκ - Radiohellas.gr\nΑρχική ΚΟΣΜΟΣ Φραγκίσκος: Για πρώτη φορά Πάπας επισκέπτεται το μουσουλμανικό Ιράκ\nΦραγκίσκος: Για πρώτη φορά Πάπας επισκέπτεται το μουσουλμανικό Ιράκ\nΔεύτερο κύμα της επιδημίας Covid-19, νέα καραντίνα, ρίψεις ρουκετών και κατεστραμμένες υποδομές. Στο Ιράκ, η επίσκεψη του Πάπα είναι ένα ιστορικό γεγονός αλλά και πονοκέφαλος όσον αφορά την υλικοτεχνική υποδομή.\n“Είμαστε ενθουσιασμένοι με την άφιξη του Πάπα Φραγκίσκου αλλά αυτή πραγματοποιείται σε μια αρκετά περίπλοκη στιγμή”, ομολογεί χωρίς περιστροφές ένας από τους αξιωματούχους που έχουν αναλάβει τη διοργάνωση της επίσκεψης στους κόλπους της ιρακινής προεδρίας.\nΑυτή η “αρκετά περίπλοκη στιγμή” άρχισε πριν από μερικές εβδομάδες με τη νέα κορύφωση των λοιμώξεων από κορωνοϊό — 4.000 ημερήσια κρούσματα έναντι μερικών εκατοντάδων πρωτύτερα. Και, ανάμεσα στους νέους ασθενείς, είναι ο πρεσβευτής του Βατικανού στη Βαγδάτη Μίτια Λέσκοβαρ.\nΑυτή η αύξηση προκαλεί φόβο μήπως οι λειτουργίες εξελιχθούν σε τεράστιες εστίες μόλυνσης.\nΟ Ποντίφικας, όπως οι δεκάδες δημοσιογράφοι και εκκλησιαστικοί αξιωματούχοι στο αεροπλάνο του, εμβολιάστηκε. Αλλά οι πρώτες δόσεις των εμβολίων –50.0000 μόνο — έφθασαν μόλις σήμερα στο Ιράκ. Μερικοί γιατροί εμβολιάστηκαν αμέσως με την πρώτη δόση.\nΠαρά την κοινωνική αποστασιοποίηση, τη χρήση μάσκας και άλλα μέτρα, επιλογές που οι Ιρακινοί απαξιώνουν εδώ και μήνες, οι διοργανωτές της παπικής επίσκεψης περιόρισαν σημαντικά τον αριθμό των χώρων για τις λειτουργίες.\nΤο στάδιο της Ερμπίλ (20.000 θέσεων) μπορεί να δεχθεί σχεδόν 4.000 πιστούς για την κυριακάτικη λειτουργία, σύμφωνα με τοπικές πηγές.\nΚαι ο Πάπας θα στερηθεί τα πλήθη που συναντά συνήθως.\nΓια να αποφευχθεί το χειρότερο, θα επιβληθεί καραντίνα σε εθνικό επίπεδο καθόλη τη διάρκεια της παπικής επίσκεψης, από την Παρασκευή 5 έως τη Δευτέρα 8 Μαρτίου, και οι “δυνάμεις ασφαλείας θα αναπτυχθούν για να υπάρχει ασφάλεια στους δρόμους”, εξηγεί ο υφυπουργός Εξωτερικών Νιζάρ Χεϊράλα.\nΣτη Βαγδάτη, τη δεύτερη πιο πολυπληθή πρωτεύουσα του αραβικού κόσμου με σχεδόν 10 εκατομμύρια κατοίκους, ο αναβρασμός είναι αισθητός.\nΓυαλίζουν τις καμπάνες στις εκκλησίες, κατεβάζουν τις αφίσες των πολιτικών για να τις αντικαταστήσουν με μηνύματα για το καλωσόρισμα του Ποντίφικα, του πρώτου στην ιστορία που θα επισκεφθεί το Ιράκ, χώρα μουσουλμανική με την πλειοψηφία των κατοίκων του να είναι σιίτες.\n“Θελήσαμε να ρυθμίσουμε κάποια μικρά πράγματα ώστε η ιστορική μας πόλη, ένα σύμβολο για όλη την ανθρωπότητα, να μπορέσει να υποδεχτεί τον Πάπα”, δηλώνει στο Γαλλικό Πρακτορείο ο δήμαρχος της Βαγδάτης ‘Αλαα Μάαν.\nΑλλά η γενικότερη χαρά και οι προετοιμασίες δύσκολα να κάνουν να ξεχαστεί ένα εκρηκτικό περιβάλλον και ένα ταξίδι στο οποίο ξεχειλίζουν οι φιλοδοξίες.\nΣε τρεις ημέρες, ο Πάπας προβλέπει να διανύσει περισσότερα από 1.445 χιλιόμετρα αεροπορικώς, που σημαίνει συγκεκριμένα, σε μια χώρα όπως το Ιράκ, ότι το ελικόπτερό του ή το αεροπλάνο του θα πετάξει μερικές φορές πάνω από περιοχές όπου ακόμη έχουν τα λημέρια τους τζιχαντιστές του Ισλαμικού Κράτους.\nΟ Πάπας θα επισκεφθεί τη Βαγδάτη και την Ερμπίλ (στον βορρά), δύο πόλεις όπου επιθέσεις με ρουκέτες στοχοθέτησαν πρόσφατα αμερικανικά συμφέροντα. Κάτι που πρέπει να ανησυχεί αστυνομικούς και στρατιώτες που θα συνοδεύουν τον προκαθήμενος της Ρωμαιοκαθολικής Εκκλησίας.\nΠαπικό όχημα ή όχι\nΌσον αφορά το διάσημο “παπικό όχημα”, το αυτοκίνητο μέσα στο οποίο ο Ποντίφικας μπορεί να είναι ορατός στα πλήθη πίσω από τα θωρακισμένα τζάμια, εκ των προτέρων, δεν θα ταξιδέψει.\nΟι ιρακινές αρχές προβλέπουν παρά ταύτα και οι κάτοικοι του νότου, που είναι κυρίως αγροτικός και όπου ζουν οι φυλές, οι οποίοι διαδηλώνουν τακτικά ζητώντας καλύτερες υποδομές, ότι θα επωφεληθούν από τις απροσδόκητες βελτιώσεις που έγιναν χάρη στην επίσκεψη του Πάπα.\nΣτην επαρχία Ζι Καρ, όπου ο Ποντίφικας θα επισκεφθεί το Σάββατο την αρχαία Ουρ, δρόμοι κατασκευάζονται, ασφαλτώνονται και βάφονται όπως τίποτε άλλο σε αυτή την περιοχή! Ξύλινοι διάδρομοι, κουρτίνες για την προστασία από τον ήλιο, πεζόδρομοι έχουν διαμορφωθεί στην περιοχή.\nΣτην ίδια αυτή επαρχία Ζι Καρ είναι που οι κάτοικοι, πρωτοστάτες της “εξέγερσης του Οκτώβρη’ κατά της κυβέρνησης το 2019, επανέλαβαν τις διαδηλώσεις τους τις τελευταίες εβδομάδες. Ο απολογισμός της εβδομάδας που πέρασε: έξι διαδηλωτές νεκροί και μια λαϊκή οργή που ξεχειλίζει πριν από την άφιξη του Πάπα, ο οποίος είχε καταδικάσει κατά το παρελθόν την καταστολή της εξέγερσης.\nΜετά την Ουρ, ο Πάπας θα εκφωνήσει ομιλία απευθυνόμενος σε όλο τον κόσμο από τη Μουσούλη, σύμβολο των ωμοτήτων του Ισλαμικού Κράτους από το 2014 έως το 2017, και θα μεταβεί στην Καρακός, χριστιανική πόλη που βρίσκεται νοτιότερα όπου μοναχές στις σκεπές των εκκλησιών βάφουν τους σταυρούς.\nΚατά την επίσκεψή του, σωματοφύλακες και ιερείς θα βρίσκονται πάντα δίπλα στον Πάπα, που υποφέρει επίσης από ισχιαλγία.\n“Το Βατικανό μας ανακοίνωσε ότι ο Πάπας δεν μπορεί να κάνει πάνω από δέκα βήματα. Δεν ξέρουμε τι να κάνουμε πια”, ομολογεί ο αξιωματούχος της ιρακινής προεδρίας.\nΑλλά το στοίχημα αξίζει τον κόπο. “Ποιος ξένος επίσημος θα μπορεί στο εξής να αρνηθεί να έρθει στο Ιράκ, αν το έκανε ο Πάπας;”\nΠροηγούμενο άρθροΓιατί το Facebook «κόβει» αναρτήσεις στις οποίες αναφέρεται ο Κουφοντίνας\nΕπόμενο άρθροΘ. Δρίτσας: «Κανείς δεν τρομοκρατήθηκε από τη 17Ν» – Αντιδράσεις από ΝΔ, ΚΙΝΑΛ\nΗΠΑ | Covid-19: Επιτροπή εμπειρογνωμόνων συνιστά την αδειοδότηση του εμβολίου της...


kadmin – Page 644 – PORTNEWS\nHome»Entries posted by kadmin (Page 644)\nBy kadmin on February 20, 2019 Uncategorized\nΟι περισσότεροι εξ αυτών διεκδικούν για πρώτη φορά την ψήφο των πολιτών και\nBy kadmin on February 20, 2019 ΕΠΙΚΑΙΡΟΤΗΤΑ\nΤα μέλη του Ρουβίκωνα πέταξαν τρικάκια και μπογιές στην πρεσβεία της Βραζιλίας ενώ σήκωσαν και πανό. Σε ανάρτησή του στο Indymedia ο Ρουβίκωνας αναφέρει ότι η παρέμβαση έγινε σε ένδειξη αλληλεγγύης προς τους Βραζιλιάνους αγωνιζόμενους, στην κοινωνική βάση που δέχεται αυτές τις επιθέσεις και στον αγωνιστή Τσέζαρε Μπατίστι. Αυτή είναι η τέταρτη επίθεση του Ρουβίκωνα […]\nBy kadmin on February 20, 2019 ΠΟΛΙΤΙΚΗ\nΤο γεγονός αυτό, σύμφωνα με τον κ. Τσίπρα, «δίνει δύναμη στην κυβέρνηση να ενώνει του Ελληνες και της Ελληνίδες σε ένα εθ\nΠροειδοποίηση προς τις ΗΠΑ απηύθυνε ο πρόεδρος της Ρωσίας Βλαντιμίρ Πούτιν κατά την ετήσια ομιλία του στο κοινοβούλιο της χώρας, απαντώντας στην απόφαση των Ηνωμένων Πολιτειών να αποσυρθούν μονομερώς από τη διεθνή συμφωνία για τα πυρηνικά INF.\nΟ Ρώσος πρόεδρος δήλωσε ότι η Ρωσία θα αναγκαστεί να λάβει αντίμετρα εάν οι ΗΠΑ αναπτύξουν πυραυλικά συστήματα προσθέτοντας μάλιστα ότι «οι πύραυλοί μας θα στοχεύουν προς τις Ηνωμένες Πολιτείες και όχι μόνο τις χώρες όπου οι αμερικανικοί πύραυλοι θα έχουν εγκατασταθεί». «Αφήστε τους να μετρήσουν τη\nΆφωνη η Κύπρος από την αποκάλυψη βιασμού ενός βρέφους μόλις πέντε μηνών. Την καταγγελία έκανε η ίδια η μητέρα του παιδιού. Το κοριτσάκι νοσηλεύεται εκτός κινδύνου\nΠρόκειται για οικογένεια με καταγωγή από την Αφρική. Οι γονείς του παιδιού το μετέφεραν στο νοσοκομείο και κατά την εξέταση διαπιστώθηκε ότι έφερε εκδορές στην περιοχή των γε\nΣαρωτικές αλλαγές στην ελληνική οικονομία υποσχέθηκε ο Κυριάκος Μητσοτάκης, προκειμένου να αποκατασταθεί η εμπιστοσύνη της αγοράς. Μιλώντας στο δίκτυο CNBC, ο Μητσοτάκης επανέλαβε την πρόθεσή του να μειώσει τους φόρους για τις εγχώριες και διεθνείς επιχειρήσεις, περιγράφοντας μια «επιθετική και ολοκληρωμένη φορολογική μεταρρύθμιση». Η αριστερή κυβέρνηση του ΣΥΡΙΖΑ έστειλε την ελληνική οικονομία δυο χρόνια πίσω, […]\nBy kadmin on February 20, 2019 ΟΙΚΟΝΟΜΙΑ\nΈλλειμμα 5,3 δισεκ. ευρώ εμφάνισε το 2018 το ισοζύγιο τρεχουσών συναλλαγών, μεγαλύτερο κατά 2,1 δισεκ. ευρώ από εκείνο του 2017, σύμφωνα με τα στοιχεία της Τράπεζας της Ελλάδας. Όπως ανακοίνωσε η ΤτΕ, η εξέλιξη αυτή οφείλεται στην επιδείνωση των ισοζυγίων αγαθών και πρωτογενών εισοδημάτων, η οποία αντισταθμίστηκε μερικώς από τη βελτίωση κυρίως του ισοζυγίου υπηρεσιών και δευτερευόντως […]\nΆνοιξε η εφαρμογή για τις δηλώσεις του “πόθεν έσχες” και οι υπόχρεοι έχουν περιθώριο για να τις υποβάλουν μέχρι τις 31 Μαρτίου 2019. Μεταξύ των υπόχρεων είναι πολιτικοί και αιρετοί άρχοντες, στελέχοι των Ενόπλων Δυνάμεων και Σωμάτων Ασφαλείας, ελεγκτές και εφοριακοί, δημοσιογράφοι, δημόσιοι υπάλληλοι, στελέχη ΜΚΟ, συνεταιρισμών, τραπεζών κ.α. Οι ενδιαφερόμενοι μπορούν να μπαίνουν στο […]\nσόβια στον 38χρονο αστυνομικό από την Βουλγαρία για το φόνο και στη σύζυγο του γιατρού ισόβια για ηθική αυτουργία χωρίς ελαφρυντικά, αποφάσισε το Μικτό Ορκωτό Δικαστήριο Ηρακλείου για τη δολοφονία του καρδιολόγου Χριστόδουλου Καλαντζάκη που έχασε την ζωή του τον Οκτώβριο του 2017 στα Πιλαλήματα Σητείας.\nΌπως αναφέρει το Cretapost, πρώτη κατέθεσε η αδερφή του 62χρονου καρδιολόγου, Χριστόδουλου Καλαντζάκη. Η ίδια ανέφερε πως ο αδερφός της εί\nBy kadmin on February 19, 2019 Uncategorized\n«Φρένο» στη μεταφορά των αμερικανικών μαχητικών αεροσκαφών F-35 στην Τουρκία, μέχρι την 1η Νοεμβρίου 2019, έβαλε χθες η κοινή επιτροπή των δύο σωμάτων του Κογκρέσου εγκρίνοντας νομοσχέδιο για τον προϋπολογισμό του 2019. Ο λόγος για την αναστολή της μεταφοράς των F-35 στην Τουρκία, έρχεται ως απάντηση στην προμήθεια των ρωσικών αντιαεροπορικών πυραύλων S-400 από την […]\n« Previous 1 … 642 643 644 645 646 … 651 Next »


ΑΠΟΣΤΡΑΤΟΙ ΑΡΓΟΛΙΔΑΣ: Όχι στους αγωγούς προς Τουρκία. ΔΕΝ ΕΙΝΑΙ ΕΠΙΛΟΓΗ, ΔΗΛΩΣΕ Ο ΚΥΠΡΙΟΣ ΥΠΟΥΡΓΟΣ\nΌχι στους αγωγούς προς Τουρκία. ΔΕΝ ΕΙΝΑΙ ΕΠΙΛΟΓΗ, ΔΗΛΩΣΕ Ο ΚΥΠΡΙΟΣ ΥΠΟΥΡΓΟΣ\nΔεν είναι επιλογή οι αγωγοί προς την Τουρκία, ξεκαθάρισε ο Κύπριος υπουργός Ενέργειας, Γιώργος Λακκοτρύπης.\nΜιλώντας σε συνέδριο του Ευρωπαϊκού Κόμματος για την ενεργειακή πολιτική ο υπουργός είπε συγκεκριμένα ότι «η συζήτηση περί αγωγών (σ.σ: φυσικού αερίου) στην Τουρκία, δεν είναι καν επιλογή, ‘εμείς τα λέμε εμείς τα ακούμε', δεν είναι καν επιλογή».\nΟ Υπουργός ανέφερε ότι η Noble, στις ανακοινώσεις της την περασμένη Πέμπτηανέφερε ότι υπάρχουν ακόμη έξι δυνητικοί στόχοι και ότι επεξεργάζονται αυτή την ώρα τα σεισμογραφικά δεδομένα για να θέσουν τις προτεραιότητες και τους στόχους τους.


Γεννηματά προς Μητσοτάκη: Ερώτηση για την ανάπλαση του Φαληρικού Όρμου | Ειδησεις | Pagenews.gr\nΚώστας Καλλιαντέρης 12.04.2021 | 17:39 ΧΡΟΝΟΣ ΑΝΑΓΝΩΣΗΣ 4 '\nPagenews.gr / Πολιτική / Γεννηματά προς Μητσοτάκη: Ερώτηση για την ανάπλαση του Φαληρικού Όρμου\n1. Σε ποιους λόγους οφείλονται οι καθυστερήσεις δημοπράτησης των έργων Β’ φάσης του έργου της Ανάπλασης του Φαληρικού Όρμου; 2. Υπάρχει σχετικό χρονοδιάγραμμα υλοποίησής τους; 3. Προτίθεστε να παρέμβετε, ώστε να εξασφαλιστούν το ταχύτερο οι πόροι για την ολοκλήρωσή τους; 4. Θα προχωρήσουν τα έργα σύμφωνα με τα Σχέδια που εγκρίθηκαν από τα Δημοτικά Συμβούλια των Δήμων Μοσχάτου-Ταύρου και Καλλιθέας και από το Περιφερειακό Συμβούλιο Αττικής; Θα εξασφαλισθεί η συμμετοχή των Δήμων στη διαχείριση των νέων υποδομών;».\nΑριστοτελία Πελώνη: "Νομοθετική πρωτοβουλία για την ψήφο των Ελλήνων του Εξωτερικού"\nΑΝΑΠΛΑΣΗ ΦΑΛΗΡΙΚΟΥ ΟΡΜΟΥΓΕΝΝΗΜΑΤΑ ΚΙΝΑΛΕΡΩΤΗΣΗ ΒΟΥΛΗΚΥΡΙΑΚΟΣ ΜΗΤΣΟΤΑΚΗΣΦΩΦΗ ΓΕΝΝΗΜΑΤΑ


Παρλάπιπας: Θα έρθουν δυσκολότερες ημέρες\nτόνισε την ανάγκη προετοιμασίας των κληρικών, με στόχο να βοηθήσουν τους συνανθρώπους μας. "Θα έρθουν και άλλες δυσκολίες" τόνισε ο αρχιεπίσκοπος "αλλά σ΄ αυτόν τον αγώνα δεν μπορούμε να μείνουμε στον πετροπόλεμο. Ο πετροπόλεμος βοήθησε και βοηθάει πολλές φορές, αλλά στην εποχή των πυρηνικών δεν μπορεί να βοηθήσει ο πετροπόλεμος όπως παλαιότερα".\nΟ αρχιεπίσκοπος επανέλαβε ότι η "Αγία Τράπεζα δεν τελειώνει με το "δι ευχών" αλλά από εκεί αρχίζει" και πρόσθεσε ότι πρέπει να γίνει πράξη στην καθημερινή ζωή η θεία ευχαριστία.\nΚαι το Ισραήλ στο «κόλπο» του εμβολίου – Τι ζητά απεγνωσμένα ο Bill Gates - Το σχέδιο για τον κορωνοϊό Ερευνητικό ινστιτούτο που ανήκει στο υπουργείο Αμυνας του Ισραήλ, φιλοδοξεί να ξεκινήσει δοκιμές σε ανθρώπους για ένα πιθανό ε...


Δήμος Ανδραβίδας-Κυλλήνης: Εργασίες αποκατάστασης «παντού» | Εφημερίδα Πρωινή\nΔήμος Ανδραβίδας-Κυλλήνης: Εργασίες αποκατάστασης «παντού»\nΗ Δημοτική Αρχή Ανδεραβίδας Κυλλήνης συνεχίζει την προσπάθεια αναβάθμισης και βελτίωσης της ποιότητας ζωής του πολίτη από τη πρώτη στιγμή της θητείας της. Στόχος του Δημάρχου κ. Λέντζα Γ., των Αντιδημάρχων, και των Εντεταλμένων Συμβούλων είναι η εξυπηρέτηση των Δημοτών, και η αναβάθμιση του βιοτικού επιπέδου.\n« Δήμος Πύργου: Συνέχεια απολυμάνσεων – Έγιναν και στα δημοτικά κτήρια\nΠαγώνουν για 3 εβδομάδες διαγωνισμοί, οικοδομικές άδειες και αυθαίρετα »


ΕΤΣΙ ΕΚΤΙΜΟΥΝ ΤΗΝ ΦΙΛΟΞΕΝΙΑ ΟΙ ΕΠΕΝΔΥΤΕΣ - Έκαψαν κοντέινερ εργαζομένων στην ΧΙΟ,Επειδή βγήκε πρόεδρος ο Τράμπ. | ΛΥΣΤΕ ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome / Αστυνομικά / Επεισόδεια / Επενδυτές / Κοινωνικά / Λαθρομετανάστες / Μετανάστες / Χίος / ΕΤΣΙ ΕΚΤΙΜΟΥΝ ΤΗΝ ΦΙΛΟΞΕΝΙΑ ΟΙ ΕΠΕΝΔΥΤΕΣ - Έκαψαν κοντέινερ εργαζομένων στην ΧΙΟ,Επειδή βγήκε πρόεδρος ο Τράμπ.\nΕΤΣΙ ΕΚΤΙΜΟΥΝ ΤΗΝ ΦΙΛΟΞΕΝΙΑ ΟΙ ΕΠΕΝΔΥΤΕΣ - Έκαψαν κοντέινερ εργαζομένων στην ΧΙΟ,Επειδή βγήκε πρόεδρος ο Τράμπ.\nΑστυνομικά , Επεισόδεια , Επενδυτές , Κοινωνικά , Λαθρομετανάστες , Μετανάστες , Χίος Edit\nΛΥΣΤΕ blog ➤Αυτοί δεν είναι μετανάστες αλλα συρφετός,όχλος ισλαμοφασιστών που δεν σέβονται την φιλοξενία που τους παρέχει το ελληνικό κράτος.\nΈκαψαν και κατέστρεψαν τα πάντα μέσα σε λίγες ώρες οι πρόσφυγες και οι μετανάστες στον καταυλισμό Σούδας στην Χίο, διαμαρτυρόμενοι για την εκλογή του Ν.Τραμπ στην προεδρία των ΗΠΑ!\nΌπως είναι φυσικό χρειάστηκε εκ νέου να πραγματοποιηθεί επέμβαση των ΜΑΤ και της Πυροσβεστικής προκειμένου να ηρεμήσουν τα πνεύματα και να γίνει η επαναφορά στην ομαλότητα, ενώ εργαζόμενοι και κάτοικοι φοβούνται το ξέσπασμα νέων επεισοδίων .


Ευρωμπάσκετ 1987: 33 χρόνια μετά τον θρίαμβο της Εθνικής ανδρών - ΕΜΠΡΟΣ\nΑρχική ΑΘΛΗΤΙΚΑ Ευρωμπάσκετ 1987: 33 χρόνια μετά τον θρίαμβο της Εθνικής ανδρών\nΠριν 33 χρόνια, στις 14 Ιουνίου 1987, η ιστορία του μπάσκετ στη χώρα μας άλλαξε οριστικά, ο χρόνος άρχισε να μετρά και η στιγμή αποτυπώθηκε για πάντα στους Έλληνες φιλάθλους που έζησαν το έπος και το θυμούνται σαν… χθες.\nΗ Ελλάδα στέφεται πρωταθλήτρια Ευρώπης, στο φαληρικό κλειστό ανοίγουν σαμπάνιες και στους δρόμους ξεχύνονται εκατομμύρια Έλληνες πανηγυρίζοντας για το μπασκετικό θαύμα\nΟι Γκάλης, Γιαννάκης, Φασούλας, Χριστοδούλου, Καμπούρης και τα άλλα παιδιά έχοντας την ταμπέλα του Δαβίδ γονάτισαν τον Γολιάθ της Σοβιετικής Ένωσης του Γκομέλσκι.\nΟι δύο εύστοχες βολές του Αργύρη Καμπούρη και το άστοχο τρίποντο του Σοβιετικού παίκτη Γιοβάισα χάρισαν στην Εθνική την πρώτη της μεγάλη διάκριση στον τομέα του μπάσκε\nΠροηγούμενο άρθρο Ενημερωτικές συγκεντρώσεις και τεστ αύριο και μεθαύριο στο νομό\nΕπόμενο άρθρο O Βόλος επικράτησε με 1-0 κι αρχίζουν τα προβλήματα για την Ξάνθη\nΈκπληξη δια χειρός… Βαΐτση Τριαντάφυλλου από την ΚΑΕ Άρης στο Νίκο Γκάλη\nΟ γνωστός Ξανθιώτης καλλιτέχνης φιλοτέχνησε το έργο που αφιέρωσε η ΚΑΕ Άρης στον σπουδαίο …


Το «δίκαιο του καταπατητή» έκαψε τη Στροφυλιά | Documento\nΔιαβάζετε: ΤΟ «ΔΙΚΑΙΟ ΤΟΥ ΚΑΤΑΠΑΤΗΤΗ» ΕΚΑΨΕ ΤΗ ΣΤΡΟΦΥΛΙΑ\nΤο «δίκαιο του καταπατητή» έκαψε τη Στροφυλιά\nΤον Ιούνιο του 2017 η εφημερίδα Documento παρουσίασε αναλυτικά με ρεπορτάζ τη θλιβερή εικόνα της προστατευόμενης –μόνο στα χαρτιά– περιοχής αναδεικνύοντας σοβαρά ζητήματα παραβατικότητας που είχαν στόχο το οικοσύστημα. Τ\nTο ρεπορτάζ έγινε με σκοπό να αφυπνίσει τους αρμοδίους ώστε να προστατέψουν το ιδιαίτερης ομορφιάς δάσος που εκτείνεται σε μήκος 22 χιλιομέτρων στην ακτογραμμή των νομών Ηλείας και Αχαΐας, στους δήμους Ανδραβίδας – Κυλλήνης και Δυτικής Αχαΐας.\nΕίκοσι δύο μήνες μετά όλες οι επισημάνσεις μας περί μετατροπής του μοναδικού οικοσυστήματος σε πάρκο ανομίας δυστυχώς επιβεβαιώθηκαν με τον χειρότερο τρόπο, με μια άνευ προηγουμένου οικολογική καταστροφή από την πυρκαγιά που εκδηλώθηκε μέσα στην άνοιξη!\nΣύμφωνα με τον φορέα διαχείρισης του Εθνικού Πάρκου Κοτυχίου – Στροφυλιάς, η περιοχή που επλήγη από τη φωτιά χωροθετείται εντός της ζώνης Α – Περιοχή Προστασίας της Φύσης του Εθνικού Πάρκου Υγροτόπων Κοτυχίου – Στροφυλιάς. Βρίσκεται εντός των περιοχών του ευρωπαϊκού οικολογικού δικτύου Natura 2000 και συγκεκριμένα εντός της ζώνης ειδικής προστασίας για τη διατήρηση των άγριων πτηνών με βάση την οδηγία 2009/147/EC, με κωδικό GR2320011 «Υγρότοποι Καλόγριας – Λάμιας και Δάσος Στροφυλιάς», και εντός της ειδικής ζώνης διατήρησης σύμφωνα με την οδηγία 92/43/ΕΟΚ για τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, με κωδικό GR 2320001: Λ/θ Καλόγριας. δάσος Στροφυλιάς και έλος Λάμια, Αραξος» (ν. 3937/2011). Περιλαμβάνεται επίσης στην περιοχή που έχει χαρακτηριστεί ως υγρότοπος διεθνούς σημασίας και προστατεύεται από τη σύμβαση Ραμσάρ.\nΤα «αμαρτωλά» Σαμαρέικα\nΟι εμπλεκόμενοι στην κατάσβεση της φωτιάς υπηρεσιακοί παράγοντες αναφέρουν ότι η φωτιά ξεκίνησε από μια τοποθεσία που βρίσκεται περίπου ένα χιλιόμετρο από την καταπατημένη περιοχή Σαμαρέικα και γρήγορα επεκτάθηκε λόγω των ισχυρών ανέμων που έπνεαν σε μεγάλη έκταση.\nΠρέπει να αναφερθεί ότι μια εβδομάδα πριν από την εκδήλωση της πυρκαγιάς η Οικολογική Κίνηση Πάτρας (ΟΙΚΙΠΑ) με εκπρόσωπό της κατέθεσε στο ΣτΕ στοιχεία για την υπόθεση τεσσάρων εκ των δέκα αυθαίρετων κτισμάτων που υπάρχουν στα «αμαρτωλά» Σαμαρέικα. Μάλιστα η εισηγήτρια του Συμβουλίου της Επικρατείας – όπως λέει στο Documento ο Γιώργος Βασιλακόπουλος, μέλος της ΟΙΚΙΠΑ– ήταν καταπέλτης κατά των ιδιοκτητών αυθαιρέτων μέσα στο προστατευόμενο οικοσύστημα.\nΕπίσης την ερχόμενη εβδομάδα σύρονται στα δικαστήρια, από παράγοντα της συγκεκριμένης καταπατημένης περιοχής, δύο από τα μέλη της ΟΙΚΙΠΑ με την κατηγορία ότι είχαν καταθέσει ψευδώς σε δικαστήρια που αφορούσαν το ιδιοκτησιακό καθεστώς της συγκεκριμένης περιοχής.\n«Πρόκειται ουσιαστικά για τη γνωστή μέθοδο εκφοβισμού κατά εκείνων που τολμούν να υπερασπίζονται τον νομιμότητα στο εθνικό πάρκο» λέει ο κ. Βασιλακόπουλος.\nH Οικολογική Δυτική Ελλάδα με ανακοίνωσή της συνδέει άμεσα την πρόσφατη πυρκαγιά με τον χώρο των καταπατήσεων εντός του εθνικού πάρκου και μεταξύ άλλων επισημαίνει ότι είναι η τρίτη φορά στα τελευταία δεκαπέντε χρόνια και\nη δεύτερη μετά το 2015 που εκδηλώνεται πυρκαγιά στη συγκεκριμένη περιοχή, η οποία είναι ακριβώς το τμήμα του δάσους που δέχεται έντονες πιέσεις από την ανθρώπινη δραστηριότητα. Οπως αναφέρει, αυτό καταρρίπτει και τον ισχυρισμό των καταπατητών ότι δήθεν «προστατεύουν» το δάσος, αφού όλες οι πυρκαγιές ξεκινούν σε αυτό, το νότιο τμήμα του δάσους, κοντά στις καλλιέργειες, στους δρόμους και στις εκχερσωμένες περιοχές.\nΤι ήταν όμως εκείνο που μετέτρεψε σε πύρινη κόλαση και στάχτες ένα μεγάλο τμήμα του δάσους στην προστατευόμενη περιοχή και γιατί οι πυροσβεστικές δυνάμεις δεν πρόλαβαν να αντιδράσουν έγκαιρα και να περιορίσουν τη φωτιά;\nΟι αρχικές πληροφορίες περί εμπρηστών χασισοκαλλιεργητών που θέλησαν να εξαφανίσουν με φωτιά τις χασισοφυτείες τους μέσα στο δάσος της Στροφυλιάς όταν εντοπίστηκαν από ελικόπτερο της ΕΛΑΣ γρήγορα διαψεύστηκαν, καθώς ούτε σχετική επιχείρηση της αστυνομίας υπήρξε ούτε ο Απρίλιος –όπως λένε αστυνομικοί στο Documento– είναι ο μήνας συγκομιδής της φούντας. Επίσης οι «Μπανγκλαντέζοι» εργάτες γης, στους οποίους πήγαν να χρεώσουν την πυρκαγιά σύμφωνα με άλλη εκδοχή, δεν υπήρξαν ποτέ. Αμέσως μετά την κατάσβεση της πυρκαγιάς ειδικό κλιμάκιο του πυροσβεστικού σώματος μετέβη στην περιοχή και ξεκίνησε έρευνες προκειμένου να αποκαλυφθούν τα αίτια της πυρκαγιάς και τα πιθανά πρόσωπα που ενεπλάκησαν σε αυτή.\nΟλα τα στοιχεία οδηγούν στο συμπέρασμα ότι η αιτία της οικολογικής καταστροφής ήταν ο εμπρησμός στο δάσος από αγνώστους. Και μάλιστα από άτομα που διάλεξαν την ημέρα καθώς στην περιοχή έπνεαν δυνατοί άνεμοι. Επίσης αυτό που συντέλεσε σημαντικά στην επέκταση της πυρκαγιάς και τη μεγάλη έκταση καμένου δάσους, η οποία υπολογίζεται σε περίπου 1.500 στρέμματα, είναι οι συνεχείς βλάβες που παρουσιάζουν πολλά από τα πτητικά μέσα του πυροσβεστικού σώματος.\nΚαθηλωμένα τα Καναντέρ\nΟπως αποκάλυψε μεταξύ άλλων στο Documento ο αντιπεριφερειάρχης Ηλείας Γιώργος Γεωργιό\nπουλος, όταν εκδηλώθηκε η πυρκαγιά ενημερώθηκαν αμέσως οι πυροσβεστικές δυνάμεις οι οποίες και μετέβησαν στην περιοχή. Ομως δύο Καναντέρ που ξεκίνησαν από την Ελευσίνα δεν έφτασαν ποτέ στο πεδίο της πυρκαγιάς καθώς το ένα καθηλώθηκε λόγω βλάβης ενώ και το δεύτερο επέστρεψε στη βάση του για τον ίδιο λόγο. Χρειάστηκε να περάσουν πάνω από τρεις ώρες για να φτάσουν τα εναέρια πυροσβεστικά μέσα τελικά από τη Θεσσαλονίκη, τα οποία με τις ρίψεις νερού που πρόλαβαν να κάνουν κατάφεραν να περιορίσουν αρκετά τη φωτιά.\nΗ πυκνότητα του δάσους, η ανυπαρξία αντιπυρικών ζωνών σε νευραλγικά σημεία και ο όγκος απορριμμάτων επέδρασαν επίσης σημαντικά στο μέγεθος της ζημιάς.\n«Είναι αδιανόητο κάποιοι να μετατρέπουν αυτό το δάσος σε σκουπιδότοπο… Δυστυχώς βλέπουμε τώρα τα αποτελέσματα των άθλιων πράξεών τους. Νιώθω ντροπή για την εικόνα αυτή. Ντροπή και οργή…» λέει o Τάσος Μυλωνόπουλος αντιδήμαρχος περιβάλλοντος στον Δήμο Ανδραβίδας – Κυλλήνης.\nΠαρανομίες στο οικοσύστημα\n«Η πυρκαγιά έκαψε πολλά στρέμματα χαλεπίου πεύκης (pinus halepensis). Ο φορέας διαχείρισης Υγροτόπων Κοτυχίου – Στροφυλιάς και Κυπαρισσιακού Κόλπου με αφορμή το γεγονός αυτό θέλει να τονίσει τη μεγάλη οικολογική καταστροφή που προκλήθηκε στο μοναδικό δασικό οικοσύστημα, δυστυχώς για άλλη μια φορά. Ο κίνδυνος της πυρκαγιάς είναι η μεγαλύτερη απειλή για το δάσος γιατί απειλεί άμεσα την ύπαρξή του με πλήρη ή μερική εξαφάνιση. Οι πιέσεις που δέχεται ως αποτέλεσμα της ανθρώπινης δραστηριότητας δεν είναι λίγες. Οι καταπατήσεις, η λαθροθηρία, η λαθροϋλοτομία, η υπερβόσκηση, η χωρίς σχεδιασμό τουριστική ανάπτυξη έχουν υποβαθμίσει το περιβάλλον, δείχνοντας έλλειψη σεβασμού προς το μοναδικό αυτό οικοσύστημα. Κάθε ιδιωτική ή δημόσια πρωτοβουλία και κάθε μελλοντικός σχεδιασμός για τη συγκεκριμένη περιοχή θα πρέπει να λαμβάνει υπόψη το καθεστώς προστασίας της περιοχής» τονίζει στο Documento ο πρόεδρος του φορέα διαχείρισης Νίκος Καραβάς.\n«Ο φορέας διαχείρισης Υγροτόπων Κοτυχίου – Στροφυλιάς και Κυπαρισσιακού Κόλπου αποτελεί μηχανισμό επιτήρησης από την ελληνική πολιτεία ώστε να διασφαλίζει την εφαρμογή του θεσμικού πλαισίου για τη διατήρηση της βιοποικιλότητας στην περιοχή ευθύνης του. Γι’ αυτό τον λόγο επισημαίνει την ανάγκη έγκρισης ενεργειών και λήψης άμεσων μέτρων προκειμένου να εκτιμηθεί το μέγεθος της καταστροφής και να διευκολυνθεί η αποκατάσταση του οικοσυστήματος. Η προστασία της φύσης και η διατήρηση των αξιών της, ώστε να εξακολουθεί να ωφελεί εμάς και τους απόγονούς μας, είναι ευθύνη και υποχρέωση όλων» προσθέτει ο Ν. Καραβάς.\nΤην ανάγκη για την επιμήκυνση της αντιπυρικής περιόδου σε περιοχές προστατευόμενες όπως είναι το Εθνικό Πάρκο Κοτυχίου – Στροφυλιάς εξέφρασε ο αντιπεριφερειάρχης Ηλείας Γ. Γεωργιόπουλος. Οπως τόνισε, η κλιματική αλλαγή και τα έντονα καιρικά φαινόμενα έχουν μετατοπίσει τα όρια των εποχών, με καταστροφικά για το περιβάλλον πολλές φορές αποτελέσματα. «Επίσημα η αντιπυρική περίοδος ξεκινάει την πρώτη Μαΐου. Ομως η πρόσφατη οικολογική καταστροφή στο εθνικό πάρκο από την πυρκαγιά μάς δείχνει ότι αυτό θα πρέπει να αλλάξει άμεσα. Είναι κάτι που θα πρέπει να το δει πολύ σοβαρά η πολιτεία και να το εφαρμόσει».


Πένες με λουκάνικα, βασιλικό και μουστάρδα - Tasty day\nΑρχικήΑλμυράΖυμαρικά\tΠένες με λουκάνικα, βασιλικό και μουστάρδα\tShare on TumblrΥλικά\n1 πακέτο πένες 1 κουταλιά της σούπας έξτρα παρθένο ελαιόλαδο\n8 μεσαία πικάντικα λουκάνικα 3/4 φλιτζανιού λευκό ξηρό κρασί\n3/4 φλιτζανιού κρέμα γάλακτος 3 κουταλιές της σούπας μουστάρδα με κόκκους\nμία πρέζα κόκκινο πιπέρι\n1 φλιτζάνι φύλλα βασιλικού κομμένα σε μικρά κομμάτια\nΒράζουμε τα ζυμαρικά σε μια μεγάλη κατσαρόλα με βραστό αλατισμένο νερό μέχρι να γίνουν al dente. Εν τω μεταξύ, ζεσταίνουμε το ελαιόλαδο σε ένα μεγάλο, βαθύ τηγάνι. Προσθέτουμε τα λουκάνικα κομμένα σε ροδέλες, και τσιγαρίζουμε για περίπου 5 λεπτά. Προσθέτουμε το κρασί και σιγοβράζουμε, για άλλα 5 λεπτά. Προσθέτουμε την κρέμα γάλακτος, τη μουστάρδα και το κόκκινο πιπέρι και σιγοβράζουμε για 2 λεπτά. Αφαιρούμε το τηγάνι από τη φωτιά, προσθέτουμε τα ζυμαρικά και το βασιλικό και ανακατεύουμε. Σερβίρουμε αμέσως.\nΜύδια με λευκό κρασί\tΟ κρουασανοκάβουρας\tSmoothie με γιαούρτι, μάνγκο και φρούτα του πάθους\tΗ μαστίχα μειώνει σημαντικά τη χοληστερόλη\tKρεμώδης μανιταρόσουπα\tΔημοφιλή\nΚότσια στην γάστρα\tΜους τυριού σε φωλιά από ρόδια\tΤραγανή πανσέτα\tΠροτάσεις για την Καθαρά Δευτέρα\tΤυροκουλούρι Θεσσαλίας\tΠερισσότεραΚαρμπονάρα με ολόκληρο αυγόΠένες με τόνο και βασιλικόΜακαρονάδα του ψαράΚροστάτα ταλιολίνιΖυμαρικά με κρεμώδη σάλτσα λεμονιούΛαζάνια με σπανάκι και ξινομυζήθραΜακαρόνια με σάλτσα ντομάταΚανελόνια με κιμάΙταλικό ποίημα ...στο φούρνοΚόκκινη μακαρονάδα με κεφτέδεςΜακαρόνια με μασκαρπόνε και μανιτάρια Κοχύλια με λουκάνικοΜακαρονάκι με φασόλιαΜακαρόνια με κιμά και μπέικονΚαρμπονάραΛαζάνια με κιμάΠέστο…κι έγινεΠερισσότερα


Συναντήσεις της υποψήφιας Δήμαρχου Ιωαννιτών Τατιάνας Καλογιάννη με πολίτες των Τ.Κ. Κράψης, Ανατολικής και Δρίσκου. | Δημοτικό Ραδιόφωνο Ιωαννίνων\nΑρχική / Επικαιρότητα / Συναντήσεις της υποψήφιας Δήμαρχου Ιωαννιτών Τατιάνας Καλογιάννη με πολίτες των Τ.Κ. Κράψης, Ανατολικής και Δρίσκου.\nΣυναντήσεις της υποψήφιας Δήμαρχου Ιωαννιτών Τατιάνας Καλογιάννη με πολίτες των Τ.Κ. Κράψης, Ανατολικής και Δρίσκου.\n7 Φεβρουαρίου 2019 Επικαιρότητα 347 Views\nΗ υποψήφια Δήμαρχος Ιωαννιτών Τατιάνα Καλογιάννη, συνοδευόμενη από υποψήφιους τοπικούς και δημοτικούς συμβούλους της Παράταξης Ιωάννινα_2023, συναντήθηκε την Πέμπτη 07.02.2019, στα Σεισμόπληκτα, με πολίτες των Τ.Κ. Κράψης, Ανατολικής και Δρίσκου, οι οποίοι δραστηριοποιούνται στα Ιωάννινα και συμμετέχουν ενεργά στους συλλόγους:\nΜορφωτικός – Πολιτιστικός Σύλλογος Ανατολικής, και\nΑδελφότητα Κραψιτών, Ανατολικής και Δρίσκου.\nΕγινε ουσιαστικός διάλογος, και τα θέματα που αναδείχθηκαν αφορούν κυρίως τα έργα υποδομών και αποκαταστάσεων που θα διευκολύνουν τη ζωή των μόνιμων κατοίκων, θα συμβάλλουν στην επιστροφή άλλων, αλλά και θα καταστήσουν τα χωριά αυτά περισσότερο προσιτά στους επισκέπτες. Ειδικώτερα καταγράφηκαν:\nΗ ανάγκη επαρκούς πρόσβασης στη Γέφυρα Παπαστάθη που αποτελεί στολίδι της λαϊκής ηπειρώτικης αρχιτεκτονικής και η διαμόρφωση παρόχθιων υποδομών για τη φιλοξενία πολιτιστικών εκδηλώσεων δίπλα στον Άραχθο.\nΑποκατάσταση των βάθρων της γέφυρας «Κρυστάλλω» Αράχθου που συνδέει το Δροσοχώρι με την Κράψη, και συνολική συντήρηση της γέφυρας, για να αποφευχθεί οποιαδήποτε διάβρωση και να διατηρηθεί η απρόσκοπτη προσπέλαση στην Κράψη.\nΑνακατασκευή των παλαιών σχολείων (με προτεραιότητα εργασίες αποκατάστασης των στεγών τους), ώστε να διαμορφωθούν σε αίθουσες πολλαπλών χρήσεων.\nΒελτίωση βατότητας του δρόμου Ανατολικής – Κράψης.\nΗ Τατιάνα Καλογιάννη κατέγραψε τα θέματα και δεσμεύτηκε για την ένταξη τους σε ένα εφικτό πρόγραμμα εκτέλεσης τεχνικών έργων, που θα αποσκοπεί στην σταδιακή εξασφάλιση της ανάδειξης των περιοχών αυτών.\nΣτη συνέχεια η Τατιάνα Καλογιάννη είχε συνάντηση με τα μέλη του Πολιτιστικού Συλλόγου Σεισμοπλήκτων, με τους οποίους συζήτησε θέματα που απασχολούν την καθημερινότητα των κατοίκων της συνοικίας αυτής.\nΤΑΤΙΑΝΑ ΚΑΛΟΓΙΑΝΝΗ 2019-02-07\nTags ΤΑΤΙΑΝΑ ΚΑΛΟΓΙΑΝΝΗ\nΠροηγούμενο Το τμήμα Πρασίνου ενημέρωσε την Πυροσβεστική για τα πλατάνια – Δηλώσεις της Αντιδημάρχου Ελένης Βασιλείου\nΕπόμενο Σ.Ζούμπας -Θα ήταν λάθος να μην στηρίξουμε αυτή την συνεργασία, την παράταξη του σημερινού δημάρχου…Ξανασυναντιόμαστε ,ξαναμιλάμε..\nΗ 20χρονη Κέλλυ Κουτσιούκη, υποψήφια στο νομό Άρτας, δείχνει το δρόμο στη νέα γενιά


Καιρός: Ξεκίνησε η βροχή - Σε ποιες περιοχές θα πέσει χαλάζι - Χάρτες\nNewsIT Ελλαδα Αρχισε η κακοκαιρια - Που θα ριξει λασποβροχη και που χαλαζι - Χαρτες\nΒροχή πέφτει από τις πρώτες ώρες της Κυριακής 05/08, κατά κύριο λόγο στη Δυτική και Κεντρική Μακεδονία. Η κακοκαιρία ή αν προτιμάτε αυτή η «χειμωνιάτικη» ημέρα για την οποία είχαν προειδοποιήσει οι μετεωρολόγοι, είναι εδώ…\nΣύμφωνα με τα τελευταία προγνωστικά δεδομένα του Εθνικού Αστεροσκοπείου Αθηνών/meteo.gr, οι βροχοπτώσεις έως το μεσημέρι θα επεκταθούν στο Ιόνιο και σε όλα τα ηπειρωτικά (πλην την Θράκης και της Ανατολικής Στερεάς) και θα ενισχυθούν.\nClick4More: Καιρός: Ραγδαία μεταβολή με σφοδρές καταιγίδες και χαλάζι – Κίνδυνος για πλημμύρες


Απονομή επάθλου ΟΠΑΠ Fair Play στη Νέα Σαλαμίνα | Goal News Cy\nGOALΑπονομή επάθλου ΟΠΑΠ Fair Play στη Νέα Σαλαμίνα\nΗ απονομή έγινε από το μέλος του Δ.Σ. του ΟΠΑΠ Πάμπο Χρίστου και το μέλος της Εκτελεστικής Επιτροπής της ΚΟΠ Γιώργο Φαντάρο στον Ελένιο Κουκλή του τμήματος Μάρκετινγκ της Νέας Σαλαμίνα. Η ομάδα της Νέας Σαλαμίνας έχει αναδειχθεί ομάδα ήθους στα βραβεία ΟΠΑΠ και για την τετράδα των αγωνιστικών 17-20 του πρωταθλήματος Cyta καθώς και ομάδα ήθους του β’ γύρου της α’ φάσης και επομένως αυτή, ήταν η τρίτη φορά που βραβεύτηκε στη φετινή περίοδο μέχρι τώρα.


Συναντήσεις Θεσσαλονίκης,... τι, πως και γιατί !!!! - Aquazone Meetings - Aquazone Portal\nBy Aiolos, February 18, 2019 in Aquazone Meetings\nΑνοίγω αυτό το θέμα προς συζήτηση μήπως και αξιωθούμε πάλι να δραστηριοποιηθούμε και να ξαναζωντανέψουμε τις συναντήσεις στη Θεσσαλονίκη.\nΤο ανοίγω όχι να βάζει ο καθένας like και τέτοια, αλλά για να γίνει ουσιαστικός διάλογος στο αν υπάρχει ενδιαφέρον ή όχι και αν όχι τι είναι αυτό που σας κάνει να μη συμμετέχετε\nμεσα βεβαι για ψαροκαταστασεις. ισως για αρχη να δουμε-βρουμε ωραια ανετα στεκια σε διαφορες περιοχες για μεγαλες ψαροσυζητησεις\nΞεκινάω πρώτος. Θα με ενδιέφερε πολύ να συναντήσω νέα άτομα με κοινό ενδιαφέρον τα ενυδρεία μας για να συζητήσουμε, να ανταλλάξουμε απόψεις, να λάβω συμβουλές ως λιγότερο έμπειρος κ.ά., ΑΛΛΑ, λόγω προβλήματος υγείας δε θα καταφέρω σε καμία ενδεχόμενη συνάντηση να παρεβρεθώ. Ελπίζω να οργανωθείτε και να γίνει συνήθεια ο εβδομαδιαίος καφές των μελών όπως συμβαίνει με διάφορα φόρουμ διαφορετικών ενδιαφερόντων.\nΜε πρόλαβε ο Βαγγέλης και ήρθα δεύτερος τελικά.\nπριν 1 λεπτό, το μέλος Βαγγέλης Τζηζ έγραψε:\nμπορούμε να έχουμε εναλλαγές στα στέκια... μια ανατολικά, μια δυτικά ή και κέντρο... ιδέες πετάω και ότι βολέψει.\nΑς ξεκινησουμε απο κατι βασικο..\nΕγω γενικα εδω μεσα βλεπω κινηση, υπαρχουν ατομα τα οποια θελουν να συμμετασχουν σε συζητησεις ασχετα με το αν μπορουν η οχι να ερθουν σε καποιες συναντησεις.. γενικα το αγνωστο τρομαζει καποιους και ισως να ειναι ενας λογος αυτος και να μην το προτιμουν.\nΕχουμε ατομα στην Βορεια Ελλαδα ποσο μαλλον στην Θεσσαλονικη και μακαρι να μπορεσουμε να βρουμε ενα στεκι να μπορουμε να πηγαινουμε εκει..\nΤο να βρουμε ενα στανταρ μαγαζι οπως εχει κανει η αθηνα ειναι μια καλη ιδεα πιστευω και ισως να χρειαστει λιγο παραπανω ψαξιμο..\nΟπως και να εχει και εγω οσο μπορω ( επειδη ειμαι εκτος Θεσσαλονικης ) θα προσπαθω να δινω το παρον και εδω οσο μπορω αλλα και απο κοντα!\nΕλπιζω οι κοντρες που δημιουργουνται αραια και που να σταματησουν γιατι δεν υπαρχει λογος να υφιστανται και να συνεχισουμε ολοι να κανουμε αυτο που κανουμε.. Δηλαδη το καλυτερο δυνατο που μπορει ο καθενας για το κοινο μας χομπι..\nπριν 21 λεπτά, το μέλος panos nts έγραψε:\nΔεν μπορώ να κατανοήσω αυτό "το άγνωστο τρομάζει", παρέα με κοινά ενδιαφέροντα τα ενυδρεία είμαστε και τίποτα παραπάνω.\nΣτέκι υπάρχει ένα "σταθερό" στα ανατολικά και η πρόταση που έκανα για κέντρο η δυτικά, απλά ήταν σαν ιδέα...\nΣυμφωνω με αυτο που λες απλα το αναφερω και εδω για να δουνε οσοι δισταζουν οτι δεν υπαρχει λογος για τετοιο κλιμα..\nΟποτε ναι αμα συμφωνειτε μπορουμε να το "αλλαζουμε" το μερος συναντησης για να τους βολευει ολους!\nπριν 56 λεπτά, το μέλος panos nts έγραψε:\nε μα, ούτε τυφλά ραντεβού είναι, ούτε "πονηρές" γνωριμίες χα χα χα\nΑπλά η μεγάλη ζημιά στις αληθινές ανθρώπινες σχέσεις και συναντήσεις έγινε με τα κοινωνικά δίκτυα, όπου ο καθένας βολεύεται μέσα από αυτά (σε όλους τους τομείς) χάνοντας έτσι την πραγματική ουσία των ανθρώπινων και πραγματικών σχέσεων.\nΤο ότι μας ψεκάζουν όπως έγραψα παραπάνω, δεν εννοουσα απαραίτητα με τα αεροπλάνα... αυτοψεκασμός είναι και τα κοινωνικά δίκτυα.\nΠιστεύω ένας από τους βασικούς λόγους που οι συναντήσεις δεν εχουν ανταπόκριση είναι η γενική κρίση που επικρατεί σε όλα τα φόρουμ πάνω σε αυτό το θέμα είχα τοποθετηθεί εδώ.\nΆλλος λόγος είναι οι διαφορές παρεξηγήσεις που συνέβησαν στο παρελθόν μεταξύ των μελών του Amazon είτε αυτά είναι απλά μέλη είτε είναι συντονιστές.\nΑς μην ξεχνάμε όμως πως κάθε forum λειτουργεί στα πλαίσια της οικογένειας. Όπως είναι γνωστό και στην καλύτερη οικογένεια υπάρχουν διαφορετικές απόψεις οι οποίες αρκετές φορές οδηγούν τα μέλη της σε σύγκρουση. Σε αυτές τις περιπτώσεις υπάρχουν δύο λύσεις η τα μέλη της οικογένειας τα ξαναβρίσκουν η χωρίζουν. Αυτό θα μπορούσαμε ως ένα βαθμό να το χαρακτηρίσουμε φυσιολογικό. Το άρρωστο όμως είναι όταν κάποιο μέλος για τους χ ψ λόγους αποφασίσει να χωρίσει από την οικογένεια μάχεται το άλλο μέλος που μέχρι πρότινος ήταν μαζί. Έτσι και σε αυτό το forum είτε ότι θέλουμε είτε όχι υπήρξαν και ίσως υπάρχουν ακόμη μέλι που για τον A η Β λόγο μάχονταν η και μάχονται ακόμη ΑΖ.\nΌταν φεύγει ένα μέλος συνήθως μαζί με αυτό το μέλος φευγουν και πέντε-δέκα ακόλουθοι του και αν το συγκεκριμένο μέλος συνεχίζει να μάχεται το aquazone επηρεάζει κι άλλους 5-10 οι οποίοι και αυτοί αποχωρούν.\nΚάπως έτσι φτάσαμε εδώ που φτάσαμε και είμαστε αυτοί που είμαστε.\nΑυτή είναι η ποιότητα της ανθρώπινης φύσης.\nΗ δικαιολογία δεν έχουμε χρόνο για εμένα είναι ότι πιο γελοίο.\nΑν το ΑΖ έκανε συναντήσεις κάθε τρεις και λίγο θα έλεγα ναι, έχουμε κι άλλα πράγματα να κάνουμε στη ζωή μας και όχι να τρέχουμε στις συναντήσεις του aquazone.\nΑλλά εδώ μιλάμε για συναντήσεις τον χρόνο τρεις φορές και δεν εχει χρόνο να βρεθεί σε μία από αυτές;!\nΘα σας πω και εγώ την άποψη μου κι ας μην είμαι Θεσσαλονικιός!\nΤο βασικότερο πρόβλημα για εμένα είναι η κρίση που μαστίζει την χώρα. Με συνέπεια την οικονομική άλλα και ψυχολογική πτώση των πολιτών και κατά συνέπεια των χομπιστων.\nΤα ενυδρεία μειώθηκαν δραματικά τα τελευταία 5 χρόνια. Τα λίτρα επίσης. Η διάθεση πάτωμα!\nΈβλεπες παλιότερα να κάθετε μια στραβή και το μέλος ξαναεστεινε από την αρχή. Τώρα ούτε σκέψη.\nΕνυδρεία κοσμήματα έπαψαν να λειτουργούν γιατί οι ιδιοκτήτες δεν είχαν ούτε για αλάτι. Και αυτό δεν φάνηκε από την αρχή άλλα με το πέρας του χρόνου!\nΤο άλλο φυσικά κομμάτι έχει να κάνει και με τα social media και με την εύκολη και γρήγορη απάντηση.\nΤώρα ειδικότερα για την Θεσσαλονίκη εσείς ξέρετε καλύτερα πόσοι χομπιστες υπάρχουν? Αν και πιστεύω για θαλασσινα πολύ λιγότερα!\nΜετά από τα σκηνικά του παρελθόντος πολλά μέλη του φόρουμ απομακρύνθηκαν (Καλώς ή κακώς, δεν θα κρίνω).\nΓίνεται όμως μια προσπάθεια από μέρους μας να επιστρέψουν όσοι υπάρχουν και όσοι φυσικά θέλουν. Πλέον υπάρχουν αρκετοί συντονιστές από την Βόρεια Ελλάδα ενώ στο παρελθόν σχεδόν κανένας. Γίνανε κάποιες συναντήσεις έστω και με περιορισμένη προσέλευση. Θα πάει και καλύτερα.\nΔυστυχώς δεν θα φτάσουμε στα νούμερα του παρελθόντος αν και το εύχομαι (γιατί θα συνοδεύεται και από μια γενικότερη ανάταση της ελληνικής οικονομίας).\nΑκόμα και στην Αθήνα που οι συναντήσεις γίνονται κάθε μήνα οι συμμετοχές έχουν πέσει και λογικό είναι. Τι να κάνει ο άλλος που πλέον δεν έχει ενυδρείο???\nΕγώ θέλω να μένω στα θετικά!!! Προσπάθειες γίνονται και όποιοι έχουν θετικό πνεύμα, θα έρθουν και θα περάσουν καλά. Οι άλλοι ας κάτσουν σπίτια τους ....\nΝομιζω οτι μονο η "αφραγκια" δεν φταιει. Καποιοι προτιμουν τον καναπε και κινητο στο χερι παρα live κουβεντα και καλες ανθρωπινες σχεσεις.\nΝαι ρε παιδια τι κριση και κολοκυθια! Ρε για εναν καφε πατε ρεεεεε!\nΜην νομιζετε οτι στην Αθηνα γινεται χαμος και δεν εχουμε που να κατσουμε. Αλλα εχουμε βρει το παρεακι μας και δεν μας ξεκουναει κανεις.\nΠαιδες τρωγοντας ερχεται η ορεξη. Αν το καθιερωσετε και μαζευεστε το παρεακι θα ρθουν κι αλλοι!\nΚαι οσοι κολλανε γιατι ειναι η πρωτη φορα κτλ λεω πολυ απλα, στεγνα και ηλιολουστα μην κολλατε. Πειτε πως βγαινετε για καφε να γνωρισετε κοσμο. Ουτε δαγκωνουμε ουτε ανωμαλοι βιαστες ειμαστε!\nΘα σας αναφερω κατι απλο. Επειδη ως γνωστον οι περισσότεροι δεν βγαινουμε να παμε για εναν καφε ( έστω καθημερινα ) η αραιά και που.\nΚανω αμαν ποτε θα ερθει αυτη η ωρα για την συναντηση.\nΕτσι οπως τα λεει ο Δημητρης. Ειδικα εκει στη Σαλονικα την πατε την φραπεδια γονατο! Ε βγειτε για εναν καφε!\nΦτιαξτε ομως να το μαθει κι ο κοσμος. Να υπαρχει σημειο αναφορας. Πχ καθε δευτερη Κυριακη στο ταδε μαγαζι. Οσοι θελετε ερχεστε.\nΑυτη η συζητηση που γινεται με τοσο παθος (ειδικα απο τα μελη της Αθηνας) μου θυμιζει γραφειο γνωριμιων\nκαι συνοικεσιων.Αλλοιμονο εαν περιμεναμε να δημιουργησουμε φιλιες και γνωριμιες μεσα απο τις συγκεντρωσεις\nενος φορουμ για ενυδρεια.Ασχοληθητε με κατι σοβαροτερο για να τραβηξεται κοσμο.Υπ' οψη υπαρχουν αλλα τρια\nφορουμ που κανουν συγκεντρωσεις.\nπριν 2 ώρες, το μέλος stav έγραψε:\nΈχεις να προτείνεις κάτι????\nΚανείς δεν είπε ότι περιμένουμε να κάνουμε γνωριμίες και φιλίες μονο από το φόρουμ. Γιατί όχι και από εδώ?\nΜε αυτό το σκεπτικό οι μόνες φιλίες μας θα έπρεπε να ήταν μόνο από το δημοτικό!!!\nΤο ότι κάνουν συναντήσεις και άλλα 3 φόρουμ πόσο μας ενδιαφέρει?\nΕδώ μιλάμε για το ΑΖ . το μεγαλύτερο ενυδρειακο φόρουμ!!!\nΓιατι οχι! Εαν εισε κοινωνικο ατομο μπορει, μπορει να γινει.\nαυτό το θέμα το άνοιξε μέλος για να αναπτυχθεί με οποιονδήποτε τρόπο και να πει ο καθένας την άποψη του ΧΩΡΙΣ τσακωμούς...όσο αφορά το αν τα σχόλια είναι από Αθήνα-Πειραιά-Θεσσαλονικη-Κωλοπετινίτσα μικρή σημασία έχει..δείχνεις να χάνεις το νόημα όπως και το ότι υπάρχουν άλλα τρία φόρουμ το θεωρώ άτοπο...επίσης θέλω να ακούσω το κάτι σοβαρότερο που λες για να τραβήξει κόσμο κάποιος..εγώ προσωπικά δεν νομίζω ότι υπάρχει κάτι που πρέπει να κάνεις για να έρθει ο άλλος σε μία συνάντηση σε υλικό αγαθό ή να τον δελεάσεις κάπως...σίγουρα μπαίνει ο παράγοντας ίντριγκα που κατά καιρούς συμβαίνει και κόσμος φεύγει κόσμος έρχεται όπως σε κάθε χόμπυ...είμαι καινούριος σχετικά στο ενυδρειακό κομμάτι αλλά από φόρουμ άλλης ενασχόλησης έχω μία εμπειρία...είναι καθαρά θέμα χαρακτήρα και το πως εξελίσσονται τα πράγματα..όλοι παίρνουν την απάντηση τους σε αυτό που θέλουν διαδικτυακά αλλά βαριούνται να κουνηθούν για να πάνε για ένα χομπυστικό καφέ...πυροτεχνήματα υπήρχαν και θα υπάρχουν που μόλις ακούσουν για ένα δωράκι σκάνε μύτη και μετά εξαφανιζόλ..καλύτερα 3 και ο κούκος παρά λιγούρηδες..αυτά που παραθέτω είναι καθαρά προσωπική άποψη...\nΕγω ενα ξερω , οτι χαρηκα παρα πολυ ,που γνωρισα τα παιδια απο το φορουμ απο κοντα! Σας αγαπω, αγορια!!!!! (θα εχω ποτέ κανα κοριτσι για παρεα; )\nΔεν λυπηθηκα ουτε στιγμη(ουτε στις σκεψεις μου) για τα λεφτα, χρονο, καυσιμα (η αν εχω κατι πιο σοβαρο να κανω ) κτλ . Για μενα εχει σημασια, που απλα καθομαστε, πινουμε καφε, λεμε τα δικα μας και ο καθενας απο μας ξερει , οτι δεν τον θεωρουν "ανωμαλο" , που εχει 10 ενυδρεια, 10 βαρελια με ζωντανες τροφες , που πληρωσε 50€ για ενα φραγκ και αλλα καλα\nΕγω αν κ εχω παραβρεθεί λιγες φορες , τα παιδια που συναντησα με κάνανε να νοιωσω ανετα.μονο κερδος εχω απο τετοιες συναντήσεις.\nΔιαβάζω, για κρίση, για χρόνο και διάφορα άλλα, μα είναι σοβαρά πράγματα αυτά ρε παιδιά.\nΑν κάποιος έχει τη διάθεση να έρθει, έρχεται, και τα έξοδα (πόσα ποια !!!) και τον χρόνο του προγραμματίζει,... όλα τ άλλα είναι δικαιολογίες του καναπέ που όλα γίνονται πλέον από εκεί, ακόμη και το σεξ.\nΞεκολλήστε και γνωρίστε αληθινούς ανθρώπους, στον αληθινό κόσμο.\nΌλα τ άλλα είναι νάχαμε να λέγαμε.\nπριν 8 ώρες, το μέλος stav έγραψε:\nΤι πιο σοβαρότερο από το να γνωρίσει κάποιος νέα άτομα, να ανταλλάξει απόψεις (ζωντανά πλέον) να ανταλλάξουν φυτά ή και ότι άλλο έχει να χαρίσει ο καθένας.\nΓια πες εσύ καμιά ιδέα που θα έκανε τον άλλον να έρθει?\nΑν γίνει συνάντηση ή κοπή της πίτας με δωράκια ενυδρεία και φίλτρα κλπ κλπ κλπ, εκεί θα έρθετε ε?.. εκεί θα βρείτε και χρόνο και λεφτά για τον καφέ ε?\nΤα φάγαμε στη μάπα όλα αυτα,... ναααα κόσμος εκεί, και μετά άντε πάλι του χρόνου στην επόμενη πίτα... σαν δεν ντρεπόμαστε λίγο λέω εγώ.\nEdited February 20, 2019 by Aiolos\nΔεν υπαρχει λογος να κρινουμε! Ενας καφες ειναι οποιος θελει ερχεται! Εγω παντως τα φιλαρακια και τις κουμπαριες που εχω κανει εδω απο τις συναντησεις, τα οποια με βοηθανε και σε αλλες πτυχες της ζωης μου, δεν τα αλλαζω!


Τί θα συμβεί στις 21 Ιουνίου μετά από 70 χρόνια;\nΙούνιος 19, 2016 13:23 μμ\nΜπορεί ο καύσωνας των τελευταίων ημερών να θυμίζει σε όλους μας…. ότι βρισκόμαστε πλέον στο καλοκαίρι από αστρονομικής άποψης, όμως, αυτό θα συμβεί τα ξημερώματα της Τρίτης και συγκεκριμένα στις 01:34 ώρα Ελλάδος.\nΤο φετινό ηλιοστάσιο, μάλιστα, φέτος σχεδόν συμπίμπτει με την πανσέληνο, η οποία θα υπάρξει περίπου μισή ώρα αργότερα και συγκεκριμένα στις 02:02 ώρα Ελλάδος. Πρόκειται για μια σύμπτωση που έχει να συμβεί εδώ και 70 περίπου χρόνια.\nΕκδηλώσεις στο ΠλανητάριοΤο Ψηφιακό Πλανητάριο του Ιδρύματος Ευγενίδου, με αφορμή το θερινό ηλιοστάσιο, ανοίγει τις πόρτες του για το κοινό την Τρίτη 21 Ιουνίου, με δύο δωρεάν προβολές της παράστασης «Το Σύμπαν του Hubble», που προτείνεται για παιδιά άνω των εννέα ετών και ενήλικες.\nΕπίσης τα τηλεσκόπια της Ελληνικής Αστρονομικής Ένωσης θα υποδεχθούν το κοινό και -καιρού επιτρέποντος- θα παρουσιάζουν τον Δία, τον Άρη και τον Κρόνο και γενικά τον έναστρο νυκτερινό ουρανό της μικρότερης νύκτας του χρόνου. Η παρατήρηση θα γίνει κατά τις ώρες 21:00 έως 24:00, με ελεύθερη είσοδο. Tweet\nΔΩΡΕΑΝΕΝΑΡΞΗΙΟΥΝΙΟΣΚΑΙΡΟΣΚΑΛΟΚΑΙΡΙΠΑΙΔΙΑΠΕΙΡΑΙΩΣ ΔΙΑΦΗΜΙΣΗ ΩΣ ΑΡΘΡΑ


Ταύτιση της Δημοτικής Αρχής με τις κατευθύνσεις της Ε.Ε - KefaloniaToday.com\nΕΙΣΤΕ ΕΔΩ: Home / Πολιτικα / Ταυτιση της Δημοτικης Αρχης με τις κατευθυνσεις της Ε.Ε\nΤαύτιση της Δημοτικής Αρχής με τις κατευθύνσεις της Ε.Ε\n28 Ιανουαρίου, 2013 12:42 μμ\nΠραγματοποιήθηκε σύσκεψη από την Δημοτική Αρχή Κεφαλονιάς για ενημέρωση των επικεφαλής των παρατάξεων πάνω στα παρακάτω ζητήματα που αφορούν λαϊκά προβλήματα.\nΑυτό που αναδείχθηκε ήταν η πλήρη ταύτιση της Δημοτικής Αρχής (ΝΔ-ΑΝΕΞΑΡΤΗΤΟΙ ΕΛΛΗΝΕΣ) και της μείζονος αντιπολίτευσης (ΠΑΣΟΚ) στη διαχείριση και την λύση προβλημάτων με βάση τις κατευθύνσεις ΕΕ, τρόικας, τρικομματικής κυβέρνησης ΝΔ-ΠΑΣΟΚ-ΔΗΜΑΡ.\nΑπό ότι φάνηκε βρίσκονται σε κοινή πολιτική γραμμή Δημοτική αρχή και μείζονα αντιπολίτευση αλλά και η «Ανεξάρτητη Κεφαλονιά» (Θ. Μιχαλάτος) που δια της απουσίας του ρίχνει «στάχτη στα μάτια» για την συμφωνία του στην παραπάνω πολιτική.\nΣυγγραφέας:Λαϊκή Συσπείρωση Κεφαλονιάς\nFiled Under: Πολιτικα Tagged With: Δημοτικη Αρχη, ΕΕ, Λαικη Συσπειρωση


«Δεν αφήνω το παιδί μου να με βλέπει στην τηλεόραση»\nΔημοσίευση 21 Νοεμβρίου 2016, 16:01 / Ανανεώθηκε 21 Νοεμβρίου 2016, 14:24\nΓια την κόρη της, Χρυσηίδα και τον λόγο, που δεν την αφήνει να παρακολουθεί τους γονείς της στη τηλεόραση\nΓια την κόρη της, Χρυσηίδα και τον λόγο, που δεν την αφήνει να παρακολουθεί τους γονείς της στη τηλεόραση, αλλά και σε ποιον από τους δυο έχει μεγαλύτερη αδυναμία μίλησε σε συνέντευξή της η Μαριάννα Τουμασάτου.\nΗ Χρυσηίδα σε παρακολουθεί στην τηλεόραση;\n«Όχι, δεν αφήνω το παιδί μου να με βλέπει στην τηλεόραση, δεν μπορεί να δει τη μάνα και τον πατέρα της να τους φιλάει ένας άλλος άνθρωπος, ούτε να βλέπει ένα άλλο παιδί να με λέει «μαμά». Είμαι μαμά της Χρυσηίδας, κανενός άλλου».\nΠότε θα την αφήσεις να σας παρακολουθήσει μέσα από την τηλεόραση, εσένα και τον μπαμπά της;\n«Όταν θεωρήσω ότι το παιδί είναι σε μια φάση να το δει, αλλά όχι ακόμα. Το καλοκαίρι μπορεί να συρράψουμε κάποιες σκηνές από το ίντερνετ, που είναι πιο ανώδυνες, πιο εύκολες να απορροφηθούν από την προσωπικότητα της και αφού καταλάβει ότι όλο αυτό είναι μια συνθήκη και δεν έχει αντανακλαστική σκέψη ή συναίσθημα, τότε πολύ ευχαρίστως να δει κι ένα ολόκληρο επεισόδιο. Δεν μπορεί να δει τον μπαμπά της να πυροβολεί κάποιον στο σίριαλ. Ενδεχομένως να μπορούσε να το καταλάβει καλύτερα αν αφορούσε έναν ξένο άνθρωπο, αλλά από τους δικούς της δεν ξέρω αν μπορεί το παιδάκι να αποσαφηνίσει τα δεδομένα και δεν θέλω. Δεν θέλω να διακινδυνέψω πράγματα τα οποία έχουν να κάνουν με την ψυχή της»\nΣε ποιον έχει μεγαλύτερη αδυναμία, σε σένα ή στον μπαμπά της;\n«Ο πατέρας της μετράει 51 %, ενώ εγώ είμαι στο 49%».


Έπαθλο Drift North | Onsports.gr\nhome Auto motoΑγώνες - ΕλλάδαΈπαθλο Drift North Κοινοποιήστε\nΈπαθλο Drift North\tΣυντάκτης: Γιώργος Σκευοφύλαξ\nΔημοσίευση: Δευτέρα, 19 Δεκεμβρίου 2011 15.18\nΜε υποδειγματική παρουσία ο Τάσος Χάρκας εκμεταλλεύτηκε το διπλό συντελεστή του τελικού και διατήρησε για 2η δεύτερη συνεχόμενη χρονιά τον τίτλο του πρωταθλητή North.\tΟ τελικός, ήταν πραγματική φιέστα για τους φιλάθλους βρέθηκαν στην πίστα Drive Park στο Ν.Ρυσίο. Άτυχος της ημέρας ήταν σίγουρα ο Μαργαρίτης Κατσανίδης, ο οποίος στην πρωινή προπόνηση αντιμετώπισε πρόβλημα με τον κινητήρα και αν και ερχόταν σαν επικεφαλής στη βαθμολογία έχασε τα βαθμολογημένα περάσματά του, και ήρθε στην πρώτη μάχη αντιμέτωπος με το Γιώργο Χριστοδούλου όπου έχασε σε μία μάχη που θα συζητηθεί. Τρομερή εμφάνιση έκανε ο ανεβασμένος Νίκος Κουρούπης, που με το παλιό και καλό του στυλ έφτασε στον τελικό και φυσικά στη 2η θέση του πρωταθλήματος. Στην 3η θέση σκαρφάλωσε ο Γιώργος Χριστοδούλου μετά από την επικράτησή του επί του Χαράλαμπου Καββαδία στον μικρό τελικό.\nΣυγχαρητήρια σε όλους τους οδηγούς που συμμετείχαν όλη τη χρονιά στα North και στις ομάδες και τους χορηγούς τους που τους στηρίζουν. Άλλη μια αγωνιστική χρονιά ολοκληρώνεται λοιπόν και ανανεώνουμε το ραντεβού μας στο Ν.Ρύσιο το 2012.\tΚατηγορία: Auto Moto Αγωνιστικά νέα - Ελλάδα


Μυθιστόρημα μιάς κρίσης\nΟι Ελληνες ναζιστές απειλούν την Ευρώπη\nΣάβατο 18 Ιανουαρίου 2014, στις 11:30 στην αίθουσα Colombo στο Hotel Mediterraneo – Via Ponte di Tappia, 25 κοντά στην Piazza Municipio, η Ελληνική Κοινότητα Νεαπόλεως και Καμπανίας σε συνεργασία με το Ίδρυμα Lermontov, παρουσιάζουν το βιβλίο του Δημήτρη Δεληολάνη: Alba Dorata – La Grecia Nazista minaccia l’Europa (Χρυσή Αυγή – Οι Ελληνες ναζιστές απειλούν την Ευρώπη).\nΗ παρουσίαση γίνεται υπό την αιγίδα της Ομοσπονδίας Ελληνικών Κοινοτήτων και Αδελφοτήτων Ιταλίας.\nΣυμμετέχουν στην εκδήλωση: ο Παύλος Κυπριανού, Πρόεδρος της Ελληνικής Κοινότητας Νεαπόλεως και Καμπανίας, η Vanina Zaccaria, δημοσιογράφος, πρόεδρος του Ιδρύματος Lermontov, υπεύθυνη του παρατηρητηρίου γεωπολιτικής και ο Δημήτρης Δεληολάνης, δημοσιογράφος, συγγραφέας του βιβλίου.\nΜπήκαν στη Βουλή με μαχητικό βήμα. Εξαπέλυσαν ένα άνευ προηγουμένου κύμα ρατσιστικών, αντισημιτικών και ξενοφοβικών επιθέσεων. Εξαπλώνονται στις λαϊκές συνοικίες των μεγάλων πόλεων, κατακτούν νέους οπαδούς και καταγράφουν τα αιτία της κρίσης στη δημοκρατία. Χτυπάνε, προσβάλουν, προκαλούν, σκοτώνουν. Είναι η Χρυσή Αυγή, ένα εθνικιστικό, ξενόφοβο, αντισημιτικό και ομοφοβικό κόμμα που έγινε σε πολύ σύντομο χρονικό διάστημα πρωταγωνιστής της ελληνικής πολιτικής ζωής και σταθεροποιήθηκε ως τρίτη εθνική δύναμη.\nΑυτό το βιβλίο είναι ένα μακρύ ταξίδι στη φρίκη ενός ναζισμού αμετανόητου και περιπαικτικού. Είναι η εξερεύνηση μιας ομάδας καθαρά Χίτλερικής ορθοδοξίας που παρέμεινε στο περιθώριο για πάνω από είκοσι χρόνια, περιμένοντας την κατάλληλη στιγμή για να ξεκινήσει την επίθεσή της.\nΟ Δημήτρης Δεληολάνης, για περισσότερα από 30 χρόνια ανταποκριτής της ελληνικής δημόσιας τηλεόρασης ΕΡΤ, δίνει απαντήσεις στα πιο ανησυχητικά ερωτήματα για την Χρυσή Αυγή: ποιοι είναι, τι θέλουν πραγματικά, οι σχέσεις τους με το καθεστώς των συνταγματαρχών, η συνενοχή με την κεντροδεξιά, οι μυστικές τελετές στο όνομα των ειδωλολατρικών θεών και του Σατανά.\nΔεν πρόκειται μόνο για μια απειλή προς την ελληνική δημοκρατία.\nΗ προέλαση της ρατσιστικής και ξενόφοβης ακροδεξιάς απειλεί τις θεμελιώδεις αξίες της Ευρώπης. Η Χρυσή Αυγή υποδεικνύει μόνο το δρόμο.\nΟ Δημήτρης A. Δεληολάνης, δημοσιογράφος, γεννήθηκε στην Αλεξανδρούπολη και έζησε στην Αθήνα ώς το 1967. Μετά το πραξικόπημα της 21ης Απριλίου, κατέφυγε με την οικογένειά του στη Ρώμη, όπου διαμένει μέχρι σήμερα. Πήρε πτυχίο Πολιτικών Επιστημών από το Πανεπιστήμιο La Sapienza της Ρώμης. Εργάζεται για πολλά χρόνια ως ανταποκριτής της ΕΡΤ και της εφημερίδας Έθνος. Είναι μέλος της Ένωσης Ξένων Ανταποκριτών Ιταλίας (Stampa Estera) και της Ένωσης Ιταλών Δημοσιογράφων (Ordine dei Giornalisti).\nΘα προβληθεί επίσης το ντοκιμαντέρ «Το κλεμμένο δάκρυ της Δημοκρατίας». Ένα βίντεο διαμαρτυρίας για το κλείσιμο της δημόσιας Ελληνικής ραδιοτηλεόρασης και ένα μήνυμα αλληλεγγύης και συμπαράστασης στην ΕΡΤ από τους Έλληνες και φιλέλληνες της Νάπολης και της Νότιας Ιταλίας. Μια παραγωγή της Ελληνικής Κοινότητας Νεαπόλεως και Καμπανίας με τη συμμετοχή του Ιταλο – Ελληνικού Συλλόγου «Το Άστρο της Ρόδου».\nΕλεύθερη Είσοδος – Είστε όλοι προσκεκλημένοι


Επίσκεψη των Υπουργών Υγείας Ελλάδας & Τουρκίας στην Ογκολογική Μονάδα Παίδων "Μαριάννα Β. Βαρδινογιάννη-ΕΛΠΙΔΑ"\nΤην Πέμπτη 28 Μαρτίου 2013, το μεσημέρι, ο Υπουργός Υγείας της Τουρκίας, κύριος Mehmet Muezzinoglu και η σύζυγός του, κυρία Faize Muezzinoglu , συνοδευόμενοι απότον Υπουργό Υγείας, κύριο Ανδρέα Λυκουρέντζο, τον Πρέσβυ της Τουρκίας στην Ελλάδα, κύριο Kerim Uras και τη σύζυγό του, κυρία Zeynep Uras , επισκέφτηκαν την Ογκολογική Μονάδα Παίδων «Μαριάννα Β. Βαρδινογιάννη-ΕΛΠΙΔΑ».\nΗ Πρόεδρος του Συλλόγου Φίλων Παιδιών με καρκίνο «ΕΛΠΙΔΑ», κυρία Μαριάννα Β. Βαρδινογιάννη, και ο Διοικητής του Νοσοκομείου Παίδων «Η Αγία Σοφία», κύριος Εμμανουήλ Παπασάββας, υποδέχτηκαν τους επισκέπτες και τους ξενάγησαν στους θαλάμους και στις αίθουσες του σχολείου.\nΣε μια σεμνή τελετή στο Αμφιθέατρο της Μονάδας η κυρία Βαρδινογιάννη, απευθυνόμενη στους Υπουργούς Υγείας της Ελλάδας και της Τουρκίας, είπε μεταξύ άλλων: «Σας υποδεχόμαστε ως ξεχωριστούς φίλους της «ΕΛΠΙΔΑΣ», ως τους θεμελιωτές του Μνημονίου Συνεργασίας ανάμεσα στο Παιδιατρικό Νοσοκομείο Αιματολογικής Ογκολογικής Εκπαίδευσης και Έρευνας για την Υγεία και τις Νόσους της Άγκυρας και στο Νοσοκομείο Παίδων «Η Αγία Σοφία» της Αθήνας. Είναι η πρώτη αδελφοποίηση που γίνεται στο πλαίσιο του προγράμματος αδελφοποιήσεων με τα μεγαλύτερα ογκολογικά παιδιατρικά νοσοκομεία του εξωτερικού που ξεκινήσαμε από τις αρχές του 2013. Για τον λόγο αυτόν αισθάνομαι ιδιαίτερη τιμή και χαρά που μου δίνεται η ευκαιρία σήμερα να σας ευχαριστήσω προσωπικά για την ανεκτίμητη συμβολή σας στις προσπάθειές μας και στο έργο μας για τα παιδιά που πάσχουν από καρκίνο. Ταυτόχρονα, με συγκινεί το γεγονός πως μέσα από αυτόν εδώ τον χώρο στέλνουμε όλοι μαζί ένα δυνατό μήνυμα ελπίδας, φιλίας και συνεργασίας ανάμεσα στις δύο χώρες με βασικό γνώμονα την υγεία και την προστασία των παιδιών...Το πρόγραμμα αδελφοποιήσεων έχει σκοπό την ανταλλαγή επιστημονικής γνώσης και την πολυδιάστατη συνεργασία για την καταπολέμηση του παιδικού καρκίνου. Πιστεύουμε ότι η μάχη κατά του παιδικού καρκίνου μπορεί να γίνει γέφυρα ειρήνης, φιλίας, κατανόησης και συνεργασίας ανάμεσα στους λαούς... Στο πλαίσιο της προσπάθειας αυτής, τοποθετήθηκε συμβολικά στον τοίχο αυτό ο παγκόσμιος χάρτης που ονομάσαμε «Χάρτη Ειρήνης και Ελπίδας». Στον χάρτη αυτό θα χρωματίζουμε τις χώρες με τις οποίες συνεργαζόμαστε στο πλαίσιο των αδελφοποιήσεων και θα τοποθετούμε και τις σημαίες τους. Στόχος μας είναι να χρωματίσουμε όλο τον χάρτη και να τοποθετήσουμε όσο γίνεται περισσότερες σημαίες, τιμώντας τις χώρες και τη συνεργασία μας μαζί τους... Σήμερα αισθάνομαι συγκινημένη και αισιόδοξη, γιατί η Τουρκία και η Ελλάδα έχουν συνεργαστεί πολλές φορές στο παρελθόν βοηθώντας η μία την άλλη σε κάθε περίπτωση ανθρωπιστικής κρίσης και φυσικής καταστροφής. Πραγματικά ελπίζω, μετά από αυτή τη συμφωνία, οι δύο λαοί μας να αναπτύξουν μια καλή συνεργασία και στον αγώνα κατά του παιδικού καρκίνου. Η ζωή ενός παιδιού είναι πολύ σημαντική και τόσο δυνατή που μπορεί να φέρει ακόμα πιο κοντά τους λαούς μας...»\nΕν συνεχεία η κυρία Βαρδινογιάννη κάλεσε τον κύριο Λυκουρέντζο και τον κύριο Muezzinoglu να τοποθετήσουν τις σημαίες της Ελλάδας και της Τουρκίας, αντίστοιχα, στον «Χάρτη της Ειρήνης και της Ελπίδας», και τους απένειμε την ειδική τιμητική πλακέτα του Συλλόγου «ΕΛΠΙΔΑ», ως αναγνώριση της συμβολής τους στο έργο της «ΕΛΠΙΔΑΣ» μέσα από την αδελφοποίηση των παιδιατρικών νοσοκομείων Αθήνας και Άγκυρας.\nΟ κύριος Muezzinoglu ευχαρίστησε θερμά την κυρία Βαρδινογιάννη για την τιμή που του κάνει και εξέφρασε τον θαυμασμό του για το έργο της και την προσωπικότητά της λέγοντας: « Θα ήθελα να προσθέσω και κάποια άλλα επίθετα στους τίτλους σας κυρία Βαρδινογιάννη ως κύρια υποστηρίκτρια και φιλάνθρωπη και φιλεύσπλαχνη ύπαρξη, η οποία δίνει ψυχή σε αυτόν τον Σύλλογο. Η ανθρώπινη προσέγγιση και οι ευθύνες που αναλάβατε ως άνθρωπος ενώπιον αυτών των παιδιών που αντιμετωπίζουν ένα πολύ σοβαρό πρόβλημα υγείας, είναι εξέχουσας σημασίας και όλη σας η προσπάθεια και η συμβολή εκφράζεται υπέροχα με τη λέξη ΕΛΠΙΔΑ, που έχει μια βαθύτατη σημασία στην ελληνική γλώσσα. Όλοι γνωρίζουμε ότι η πρώτη ελπίδα κάθε οικογένειας και κάθε χώρας στον κόσμο είναι τα παιδιά.Τα παιδιά είναι η ελπίδα όλων μας και το μέλλον όλων μας, δυστυχώς όμως βρίσκονται αντιμέτωπα με σοβαρά προβλήματα υγείας που μπορεί να απειλήσουν τη ζωή τους. Ως εκ τούτου θα ήθελα να εκφράσω την εκτίμησή μου για την ζωτικής σημασίας συμβολή σας σε ένα τομέα τόσο κρίσιμο όπως είναι η παιδική ογκολογία και ειδικά τα θέματα της μεταμόσχευσης που αντιμετωπίζετε στα πλαίσια των προσπαθειών σας και του Συλλόγου σας. Πιστεύω ότι έχω κατανοήσει πλήρως τον τρόπο που λειτουργείτε:, δεν παρέχετε μόνο ιατρική στήριξη αλλά κάθε ευκολία για να επιλύσετε θέματα των παιδιών για τις κοινωνικές και εκπαιδευτικές τους ανάγκες και ταυτόχρονα στηρίζετε και τις οικογένειες των πασχόντων παιδιών. Ο σημαντικός τομέας της υγείας βρίσκεται αντιμέτωπος με δυσκολίες χρηματοδότησης που διαπιστώνονται καθημερινά, ως αυξημένες απαιτήσεις που δεν βρίσκουν αντίκρισμα. Καταρχήν τις υπηρεσίες υγείας τις παρέχει το κράτος, ωστόσο καταλαβαίνουμε ότι οι αυξανόμενες ανάγκες έχουν δημιουργήσει περιβάλλον αναγκών οι οποίες δεν αντιμετωπίζονται με κρατικούς πόρους. Στις περιπτώσεις αυτές η κινητοποίηση και συμβολή των προυχόντων μιας κοινωνίας είναι εξέχουσας σημασίας και δίνει το καλύτερο μήνυμα σε όλη την κοινωνία. Όταν μιλάμε για ανθρωπότητα εστιάζουμε στην ανύψωση και στη βελτίωση των συνθηκών διαβίωσης των παιδιών κάθε κοινωνίας. Θα ήθελα να εκφράσω την ευχαρίστηση και ευτυχία που νιώθω από την επίσκεψή μου εδώ, γιατί πιστεύω ότι ο καθένας θα μπορέσει να βοηθήσει ώστε τα παιδιά να ζήσουν σε περιβάλλον υγείας, ειρήνης και συνεργασίας. Θα ήθελα να ευχαριστήσω εσάς κυρία Μαριάννα και την οικογένεια Βαρδινογιάννη, παρουσία σας και μέσω ημών να ευχηθώ υγεία, ευδαιμονία, χαρά σε όλα τα παιδιά του κόσμου».\nΑμέσως μετά πήρε τον λόγο ο κύριος Λυκουρέντζος: « Αισθάνομαι συγκίνηση, είπε, διότι μετά την υπογραφή πρωτοκόλλων και μνημονίου μεταξύ του Νοσοκομείου «Η Αγία Σοφία» και του νοσοκομείου της Άγκυρας, σήμερα είμαι εδώ με τον εξοχότατο κύριο Υπουργό για να ξεκινήσουμε τη συνεργασία μας, σχεδιάζοντας μέτρα και πρωτοβουλίες που θα οικοδομήσουν ένα καλύτερο, αισιόδοξο μέλλον για τα παιδιά που δοκιμάζονται από τον παιδικό καρκίνο. Θέλω να ευχαριστήσω ιδιαιτέρως την κυρία Μαριάννα Βαρδινογιάννη αλλά και την οικογένεια Βαρδινογιάννη, όπως και ο κύριος Υπουργός εξέφρασε τις ευχαριστίες του, τους επαίνους, για την ενεργό και γενναιόδωρη συμπαράσταση στο έργο της ελληνικής Πολιτείας. Ως Υπουργός Υγείας υποδέχομαι με ενθουσιασμό πρωτοβουλίες όπως αυτή της κυρίας Βαρδινογιάννη και θέλω να το επισημάνω γιατί στο παρελθόν στη χώρα μας υπήρχαν απόψεις οι οποίες εστρέφοντο εναντίον της ιδιωτικής πρωτοβουλίας και των χορηγιών, παρά το γεγονός ότι ο θεσμός των χορηγιών γεννήθηκε στην Αρχαία Ελλάδα. Είμαστε όλοι ευτυχείς που μπορούμε να συνυπάρχουμε ο ιδιωτικός και δημόσιος τομέας και να συνυπάρχουμε για το καλό της κοινωνίας».\nΑξίζει να σημειωθεί ότι το πρόγραμμα των αδελφοποιήσεων με τα μεγαλύτερα ογκολογικά παιδιατρικά νοσοκομεία του εξωτερικού αποτελεί μια από τις πιο σημαντικές πρωτοβουλίες της κυρίας Βαρδινογιάννη, για την υλοποίηση της οποίας, η ίδια δηλώνει ότι είναι αποφασισμένη να αγωνιστεί με όλες της τις δυνάμεις. Τη σημασία αυτής της πρωτοβουλίας συμβολίζει με τον καλύτερο τρόπο ο «Χάρτης Ειρήνης και Ελπίδας», που ευχή όλων είναι να γεμίσει όσο το δυνατόν συντομότερα με τις σημαίες των χωρών που θα ενταχθούν στο πρόγραμμα.


MotorSite - Ξεχασμένα μοντέλα Skoda των 125 χρόνων ιστορίας\nΞεχασμένα μοντέλα Skoda των 125 χρόνων ιστορίας\nΑπό τα ποδήλατα στα υδρόψυκτα μονοκύλινδρα τρίκυκλα\nΤο 1905, η εταιρεία Laurin & Klement παρήγαγε όχι μόνο το πρώτο αυτοκίνητο της εταιρείας, το Voiturette A στο Mladá Boleslav, αλλά και το πιο συμπαγές τρίτροχο LW. Έχοντας οδηγηθεί από έναν υδρόψυκτο μονοκύλινδρο κινητήρα 3,7 kW (5 hp), το πρακτικό, ελαφρύ όχημα μεταφοράς 160 κιλών έφτασε ταχύτητες έως 40χλμ/ώρα. Ο οδηγός καθόταν σε μια σέλα μοτοσικλέτας πάνω από τον πίσω άξονα, κοιτάζοντας προς τα εμπρός τα κεφάλια των επιβατών ή την οροφή του χώρου φορτίου, η οποία μπορούσε να χωρέσει μέχρι 200 κιλά.\nΩς μία από τις παλαιότερες μάρκες αυτοκινητοβιομηχανίας στον κόσμο που εξακολουθεί να δραστηριοποιείται και σήμερα, η Skoda ανατρέχει στα 125 χρόνια ιστορίας της. Δύο νέοι επιχειρηματίες, ο μηχανικός Václav Laurin και ο βιβλιοπώλης Václav Klement δημιούργησαν το δικό τους συνεργείο επισκευής ποδηλάτων στη Mlada Boleslav το 1895. Μόλις ένα χρόνο μετά την κυκλοφορία των δικών τους ποδηλάτων με την ονομασία Slavia, ξεκίνησαν τις πρώτες αυτο-σχεδιασμένες μοτοσυκλέτες στην αγορά το 1899. Αυτοί κινούνταν από μονοκύλινδρους κινητήρες, που επίσης κατασκευάζονται από την Laurin & Klement, η οποία προχώρησε σύντομα στη δημιουργία ενός ευρύτερου φάσματος προϊόντων. Το 1903, ο V-2 κυλίνδρων τύπου CC έγινε ένας από τους πρώτους μαζικούς κινητήρες στον κόσμο. Ήδη από το 1904, η αδειοδοτημένη παραγωγή άρχισε στη Γερμανία υπό την επωνυμία Germania.\nΤην ίδια χρονιά, η νέα τσεχική εταιρεία εισήγαγε τον CCCC, τον πρώτο 4κύλινδρο κινητήρα της, και επεκτείνει τη σειρά των δύο ποδηλάτων ώστε να περιλαμβάνει μοντέλα με υδρόψυκτους κινητήρες, όπως το μονοκύλινδρο μοντέλο «LW». Αυτό βασίστηκε στο πιο δημοφιλές μοντέλο «L» και, όπως και στις άλλες μηχανές με υδρόψυξη, είχε το γράμμα «W» για το «νερό» στον τύπο του. Με μετατόπιση των 600 κ.εκ. η LW έφτασε σε μια αξιοσημείωτη τελική ταχύτητα 70 χλμ/ώρα. Εντούτοις, μεταξύ του 1903 και του 1905 πωλήθηκαν μόνο δέκα μονάδες: με το κυλινδρικό καλοριφέρ, των οποίων οι πλευρές κάλυπταν το πλαίσιο στο επίπεδο του ρουλεμάν του τιμονιού, ήταν πιθανώς πολύ περίπλοκο για τους πελάτες της εποχής. Συγκριτικά, 965 πελάτες επέλεξαν το βασικό μοντέλο με κλιματισμό αέρα την ίδια περίοδο.\nΔεν ήταν μέχρι τα τρικύκλα που βασίζονταν στην μοτοσικλέτα LW, η οποία, αντίθετα από τους δύο τροχούς, είχε τον κινητήρα μπροστά στον αλυσοτροχό πίσω, ώστε τα πλεονεκτήματα της ψύξης του νερού έφτασαν πραγματικά στη δική τους. Η θέση καθήμενων επιβατών ή του κιβωτίου φόρτωσης πάνω από τον εμπρόσθιο άξονα περιόριζε την τροφοδοσία του τρικυλιού από τον αέρα ψύξης. Ένα άλλο εμπόδιο στο δρόμο από την τρίτροχη μοτοσικλέτα ήταν ότι η χωρητικότητα του κινητήρα μέχρι και των 0,8 λίτρων αύξησε επίσης την αντίσταση στην εκκίνηση του κινητήρα. Ένας μοχλός αποσυμπίεσης απλοποίησε αυτήν την περίπλοκη διαδικασία: κράτησε τη βαλβίδα εξαγωγής ανοιχτή και με τον τρόπο αυτό μείωσε την αντίθλιψη στον κύλινδρο όταν ο κινητήρας κινείται. Ο μοχλός αποσυμπίεσης θα μπορούσε επίσης να χρησιμοποιηθεί για να απενεργοποιήσει τον κινητήρα και σε μια ενδιάμεση θέση, ο μοχλός επέτρεψε τη μείωση της ταχύτητας του κινητήρα για μικρό χρονικό διάστημα, χωρίς να ρυθμιστεί το καρμπυρατέρ.\nΩστόσο, ο μοχλός αποσυμπίεσης δεν ήταν πια επαρκής για τη μετακίνηση μεγαλύτερων και βαρύτερων μοτοσυκλετών με πλαϊνά καρότσια, ρυμουλκούμενα ή ένα εμπρός-τοποθετημένο αυτοκίνητο για τους επιβάτες. Έτσι, η ομάδα σχεδιασμού της Václav Laurin ανέπτυξε έναν κεντρικό διανομέα και συμπλέκτη και εγκατέστησε ένα κιβώτιο δύο ταχυτήτων. Αυτό επέτρεψε την εκκίνηση του κινητήρα ακόμη και όταν το όχημα ήταν ακίνητο.\nΑυτή η καινοτομία έκανε τα πρακτικά και ευκίνητα εμπορικά οχήματα της L & K πολύ ελκυστικά για τους ιδιοκτήτες μικρών επιχειρήσεων και κρατικών ταχυδρομικών υπηρεσιών. Σύντομα, οι μεταφραστές στη Βιέννη χρησιμοποίησαν τα τσεχικά αυτά μοντέλα για να μεταφέρουν τις αποστολές τους, ενώ ακολούθησαν λίγο αργότερα η Βουδαπέστη και η Πράγα. Ένα αξιοσημείωτο ρεκόρ από εκείνη την εποχή δείχνει πόσο εύκολα τα εμπορικά οχήματα της L & K πραγματοποίησαν τη δουλειά του ταχυδρομείου: στις 20 Ιουνίου 1906, ο άνθρωπος παράδοσης Kundert κατάφερε να αδειάσει 37 ταχυδρομικά κουτιά της Πράγας μέσα σε 58 λεπτά.\nΛόγω αυτών των επιτυχιών, τα μοντέλα L & K ήταν σύντομα προωθήθηκαν και σε άλλες διεθνείς αγορές. Το 1908, αρκετά τρίκυκλα Laurin & Klement τύπου «LW», καθώς και μοτοσικλέτες με καρότσες, έφτασαν μέχρι το Μεξικό. Οι μονοκύλινδροι κινητήρες τους διέφεραν από τα προγενέστερα μοντέλα με κυβισμό 780κ. εκ. και απόδοση 3,7 kW (5 hp). Ένα άκαμπτο σωληνοειδές πλαίσιο που χρησίμευσε ως πλαίσιο για το τρίτροχο Laurin & Klement LW, ο εμπρόσθιος άξονας με πλάτος 1.150 χιλιοστών πλαισιώθηκε από δύο ημι-ελλειπτικά φύλλα ελατηρίων. Το μεταξόνιο ήταν 1.650 χιλιοστά. Το φρένο επενεργούσε μόνο στον πίσω τροχό και αργότερα και οι τρεις τροχοί απέκτησαν όλοι φρένα.\nΤο καρμπυρατέρ τοποθετήθηκε επίσης στο εσωτερικό από την L & K, όπως και η ανάφλεξη με ένα ηλεκτρομαγνητικό επαγωγέα χαμηλής τάσης και διακόπτη επαφής. Ο οδηγός αρχικά φρόντιζε για τη λίπανση του κινητήρα χρησιμοποιώντας μια αντλία χειρός. Ένα αυτόματο σύστημα με ρυθμιζόμενη έξοδο τοποθετήθηκε αργότερα και το λιπαντικό διοχετευόταν στα σωστά σημεία μέσω σωλήνων.\nΤο βάρος χωρίς φορτίο του τρίκυκλου LW ήταν 160 κιλά. το μέγιστο πιθανό ωφέλιμο φορτίο ήταν 200 κιλά. Αυτό σήμαινε ότι δυο επιβάτες θα μπορούσαν να κάθονται σε ένα διπλό κάθισμα που καλύπτεται από δέρμα, το οποίο ήταν επίσης προστατευμένο από το νερό και τη σκόνη από ένα κάτω φύλλο μετάλλου. Η Laurin & Klement παρήγαγε το τρικύλινδρο LW από το 1905 έως το 1911.\nΣήμερα υπάρχουν μόνο τρία πρωτότυπα κομμάτια που σώζονται, αλλά κι ένας ξεχωριστός κινητήρας.


Τουρκολιάς: Πρωταγωνιστικός ο ρόλος των τραπεζών στην... - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 9 Σεπτεμβρίου 2013, 16:36 / Ανανεώθηκε 9 Σεπτεμβρίου 2013, 16:36 Τουρκολιάς: Πρωταγωνιστικός ο ρόλος των τραπεζών στην ανάπτυξη\nΣτο ζήτημα της ρευστότητας της ελληνικής οικονομίας επικεντρώνονται πλέον οι ελληνικές τράπεζες, δίνοντας παράλληλα έμφαση σε συμπληρωματικές κινήσεις που θα ολοκληρώσουν την εικόνα εξυγίανσης και θωράκισης του ελληνικού τραπεζικού συστήματος. Αυτό επεσήμανε ο διευθύνων σύμβουλος της Εθνικής Τράπεζας, ΕΤΕ Αλέξανδρος Τουρκολιάς, μιλώντας σε εκδήλωση της τράπεζας στη Θεσσαλονίκη, με την ευκαιρία της ΔΕΘ.\nΤο τραπεζικό σύστημα, κεφαλαιακά πλέον ισχυρό και με αυξανόμενη ρευστότητα, θα είναι έτοιμο να παίξει πρωταγωνιστικό ρόλο στην αναπτυξιακή διαδικασία, τόνισε ο κ. Τουρκολιάς, σημειώνοντας ότι το θέμα της διαθέσιμης ρευστότητας και διοχέτευσής της με ικανοποιητικό ρυθμό στην πραγματική οικονομία δεν είναι θέμα αυτοματισμού, ή επιχειρηματικών και διοικητικών αποφάσεων, αλλά οικονομικής ισορροπίας και προοπτικής.\n«Χρέος είναι να εξασφαλίσουμε βέλτιστη χρήση των περιορισμένων, ακόμη, πόρων ρευστότητας σε όσους αναλάβουν την αναπτυξιακή διαδικασία, καθώς και σε αυτούς, που εξαιτίας συγκυριακών και μόνο παραγόντων, έχουν περιέλθει σε εξαιρετικά δυσχερή θέση. Μια γρήγορη ματιά στη διάρθρωση των πιστώσεων στην οικονομία τα τελευταία τρίμηνα, επιβεβαιώνει ότι η προσπάθεια αυτή συντελείται ήδη και ότι ο ρυθμός απομόχλευσης διατηρείται στο ελάχιστο αναγκαίο επίπεδο», τόνισε.\n«Η επικέντρωσή μας σε επενδυτικά προγράμματα πρέπει να συνεξετάζει και τα παθήματα του παρελθόντος. Έχουμε ανάγκη από καινοτόμες, εξωστρεφείς, ανταγωνιστικές επιχειρήσεις. Και σε αυτές, εμείς ως Εθνική, θα είμαστε με συνέπεια δίπλα τους», δήλωσε ο επικεφαλής της ΕΤΕ.


Βρισκόμαστε σε 'κατάσταση πολέμου';\nΒρισκόμαστε σε "κατάσταση πολέμου";\n1945, Woodford, London, England, UK --- Essex, England- CHURCHILL'S POLLING DAY "V" AT WOODFORD": Winston Churcill gives his "victory" sign as, wearing his famed Curchillian hat, he made a polling day tour of his constituency during the recent election. Mr. Churchill, Conservative candidate for Woodford, Essex, lost in the elections. --- Image by © Bettmann/CORBIS © BETTMANN/CORBIS\nΠόσο τυχαίες είναι οι αναφορές της πολιτικής ηγεσίας της χώρας περί "εμπόλεμης κατάστασης" της ελληνικής οικονομίας; Ο εχθρός, οι σύμμαχοι και η σκοπιμότητα της χρήσης τέτοιων όρων\nnews247 21 Σεπτεμβρίου 2011 13:41\nΕπιτρέψτε μου να παρεμβάλω εδώ μια ιστορία που αφορά τους ηγέτες σε καιρό πολέμου όπως τη διάβασα εν περιλήψει σε άρθρο της Ρίτσας Μασούρα στην Καθημερινή Σε ένα κρίσιμο σημείο του Β΄ Παγκοσμίου Πολέμου, αμέσως μετά το σπάσιμο του κώδικα του Άξονα από τους Συμμάχους, η Αγγλία αποκρυπτογράφησε ένα σήμα, σύμφωνα με το οποίο οι Γερμανοί θα βομβάρδιζαν το Κόβεντρι. Η αποκωδικοποίηση αυτή έθεσε τον Τσόρτσιλ ενώπιον φοβερού διλήμματος. Αν διέτασσε την εκκένωση του Κόβεντρι, θα έσωζε τις ζωές των κατοίκων του, αλλά θα αποκαλυπτόταν ότι οι Σύμμαχοι είχαν σπάσει τον κώδικα. Αν σιωπούσε, το μυστικό θα έμενε μυστικό και ήταν πολύ πιθανό το τέλος του πολέμου να ερχόταν πολύ πιο σύντομα. Ο Τσόρτσιλ σκέφτηκε ότι τα οφέλη από μια άμεση νίκη δικαιολογούσαν τη θυσία του Κόβεντρι. Αυτήν την απόφαση είχε στο μυαλό του, τουλάχιστον εν μέρει, όταν αργότερα έγραψε: Η επί του όρους ομιλία είναι ο τελευταίος λόγος στη χριστιανική ηθική. Όλοι σέβονται τους κουακέρους. Παρ’ όλα αυτά οι υπουργοί δεν αναλαμβάνουν τις ευθύνες καθοδήγησης ενός κράτους με τέτοια κριτήρια («Τα Πάθη της Λογικής» - Ρ. Φρανκ).


Ρουμανία: Επιβεβαιώθηκαν δυο νέα κρούσματα του κορωναϊού\nBy Daniel Stroe / Published on: March 6, 2020\nΟι αρχές της Ρουμανίας επιβεβαίωσαν την Παρασκευή δυο νέα κρούσματα του COVΙD-19, ανεβάζοντας τον αριθμό των επιβεβαιωμένων κρουσμάτων σε 9.\nΣύμφωνα με τις αρχές το πρώτο νέο κρούσμα είναι 51χρονος άνδρας από την επαρχία Olt, ο οποίος είχε έρθει σε επαφή με τον 71χρονο άνδρα από τη Suceava που είχε βρεθεί θετικός μετά την επιστροφή του από την Ιταλία. Τι δεύτερο κρούσμα είναι 40χρονος άνδρας από τη Hunedoara.\nΌπως αναφέρει η ανακοίνωση της ομάδας στρατηγικής επικοινωνίας για την επιδημία, “Μια νέα θετική περίπτωση επιβεβαιώθηκε μετά τον έλεγχο για τον Coronavirus (COVID-19), αντίστοιχα ένας άνδρας 40 ετών από τη Hunedoara. Ο άνδρας ήταν απομονωμένος στο σπίτι από τις 26 Φεβρουαρίου, καθώς επέστρεψε στη χώρα από την Ιταλία (Μπέργκαμο). Κατά τη διάρκεια της χθεσινής ημέρας, συλλέχθηκαν στοιχεία αφού ο άνδρας είχε πυρετό. Ο ασθενής θα γίνει δεκτός στο Νοσοκομείο Λοιμωδών Νοσημάτων στην Timişoara ενώ έχει ξεκινήσει επιδημιολογική έρευνα για τον εντοπισμό όλων των ατόμων με τα οποία ήρθε σε επαφή».\n“Η 8η περίπτωση μόλυνσης με το νέο κορωναϊό επιβεβαιώθηκε θετικά. Πρόκειται για έναν 51χρονο άνδρα από τον Olt, ο οποίος ταξίδεψε από την Ιταλία στο ίδιο λεωφορείο με τον 71χρονο Suceava, που ήταν η άμεση επαφή του. Ο άνθρωπος δεν έχει συγκεκριμένα συμπτώματα, ήταν απομονωμένος στο σπίτι από τις 29 Φεβρουαρίου και θα γίνει δεκτός στο νοσοκομείο των μολυσματικών ασθενειών στην Κραϊόβα», σύμφωνα με πληροφορίες από τη στρατηγικής ομάδα επικοινωνία.\nΜέχρι τις 6 Μαρτίου, επιβεβαιώθηκαν σε εθνικό επίπεδο 9 περιπτώσεις που έχουν μολυνθεί με COVID-19 (κορωναϊό). Από τους 9 πολίτες που έχουν έρθει σε επαφή με τον ιό, οι 3 θεωρούνται θεραπευμένοι./ibna


Ο Υποδιευθυντής και Καθηγητής Φυσικής Αγωγής του Αρσακείου Δημοτικού Θεσσαλονίκης κ. Στέφανος Κουνδουράς, συμμετείχε ως ομιλητής στο 21ο Διεθνές Συνέδριο Φυσικής Αγωγής & Αθλητισμού της Ένωσης Γυμναστών Βορείου Ελλάδος, που διεξήχθη στη Θεσσαλονίκη από 27 έως 29 Απριλίου 2018, στο Ολυμπιακό Μουσείο, με την παρουσίαση της ερευνητικής εργασίας του με τίτλο: « ΣΧΕΣΗ ΤΩΝ ΚΙΝΗΤΡΩΝ ΣΤΗ ΦΥΣΙΚΗ ΑΓΩΓΗ ΜΕ…\nΟι μαθητές της Δ΄ τάξης του Αρσακείου Δημοτικού Θεσσαλονίκης, στο πλαίσιο του μαθήματος της Ιστορίας, επισκέφθηκαν την Τρίτη 24 Απριλίου 2018 τους Βασιλικούς Τάφους της Βεργίνας. Ξεναγήθηκαν στο Μουσείο κι εντυπωσιάστηκαν από την απαράμιλλη ομορφιά των ευρημάτων του αρχαιολόγου Μανόλη Ανδρόνικου.\nΤην Πέμπτη 3 Μαΐου 2018 οι μαθητές της Γ’ τάξης του Αρσακείου Δημοτικού Θεσσαλονίκης παρουσίασαν στο θέατρο του Σχολείου εορταστική εκδήλωση με τίτλο «Μυθικά μονοπάτια».\nΤην Πέμπτη 22 Μαρτίου 2018 οι μαθητές της Δ΄ τάξης του Αρσακείου Δημοτικού Θεσσαλονίκης παρουσίασαν την εορταστική εκδήλωση για την Εθνική Επέτειο του 1821.\nΗ μαθήτρια της ΣΤ', Αριάδνη Κώστα, πήρε την πρώτη θέση στον 4ο Διαγωνισμό Δημιουργικής Γραφής Αγγλικών, γράφοντας μία μικρή ιστορία με θέμα “ When “I” is replaced by “WE”, even i-llness becomes we-llness” .\nΤο έθιμο της κατανάλωσης τσαγιού, αν και χρονολογείται από την τρίτη χιλιετία πΧ στην Κίνα, έφτασε και κατέκτησε την Ευρώπη ξεκινώντας από την Αγγλία στα μέσα του 17ου αιώνα. Σήμερα οι περισσότεροι Βρετανοί πίνουν κατά μέσο όρο 5 φλιτζάνια τσάι την ημέρα!\nΕργαστήριο αγγλικών σε συνεργασία με το Τμήμα Αγγλικής του ΑΠΘ\nΣτo πλαίσιο συνεργασίας με το Αριστοτέλειο Πανεπιστήμιο, οι μαθητές της Στ’ τάξης στο Αρσάκειο Δημοτικό Θεσσαλονίκης, παρακολούθησαν το θεματικό εργαστήριο με τίτλο «The Wizard of Oz: Understanding and Accepting Friends; Branded ΕSL/EFL Learning».\nΤα τμήματα αγγλικών της Δ’ τάξης είχαν τη δική τους Pancake Day, ή αλλιώς Shrove Tuesday. Έτσι, ονομάζουν στη Βρετανία, Ιρλανδία, Καναδά και Αυστραλία την ημέρα πριν την έναρξη της νηστείας του Πάσχα που ονομάζεται Ash Wednesday. Την ημέρα αυτή, όλοι οι χριστιανοί τρώνε παραδοσιακά κρέπες (pancakes), καταναλώνοντας…\n"Top Tips" for B1 PET Cambridge exams\nOι μαθητές της ΣΤ’ τάξης είχαν την ευκαιρία να παρακολουθήσουν μια ενημερωτική παρουσίαση με θέμα τις εξετάσεις γλωσσομάθειας Β1 PET του Πανεπιστημίου του Cambridge. Η εκδήλωση πραγματοποιήθηκε στο πλαίσιο διδασκαλίας της αγγλικής γλώσσας στο σχολείο μας και σε συνεργασία με τη HAS (Hellenic Assessment Services), τον επίσημο εξεταστικό φορέα του Cambridge. Ο…\nΓια 8η συνεχόμενη χρονιά διοργανώθηκε στο Αρσάκειο Δημοτικό Θεσσαλονίκης ένα ακόμα Food Festival στο πλαίσιο εορτασμού της Ευρωπαϊκής Μέρας Γλωσσών στις 26 Σεπτεμβρίου. Η πρωτότυπη αυτή ιδέα περιλαμβάνει την προετοιμασία και το μαγείρεμα παραδοσιακών φαγητών προερχόμενων από τις χώρες Αγγλία, Γαλλία, Γερμανία, καθώς στόχος των ξένων γλωσσών που…\nΤι είναι το πρόγραμμα «Τσάντα στο σχολείο»; Στο πρόγραμμα αυτό, η σχολική εργασία ολοκληρώνεται και εξαντλείται στο σχολείο. Η κατανόηση και η εμπέδωση της διδαχθείσας ύλης λαμβάνουν χώρα κατά τη διάρκεια του μαθήματος και οι κατ’ οίκον εργασίες ενσωματώνονται στη διδασκαλία, η δομή της οποίας αλλάζει.Τα παιδιά φέρνουν την τσάντα τους στο σχολείο τη Δευτέρα και την παίρνουν την Παρασκευή, προκειμένου να ενημερωθούν οι γονείς για την εβδομαδιαία πρόοδο του παιδιού.\nΙνστιτούτο Ψηφιακής Μάθησης και Τεχνολογίας – NOUS\nΟι μαθητές τής Δ’ τάξης του Αρσακείου Δημοτικού Θεσσαλονίκης, στο πλαίσιο του προγράμματος Αγωγής Υγείας που εκπονούν τη φετινή χρονιά με θέμα «Ασφάλεια στο Διαδίκτυο», συμμετείχαν τη Δευτέρα 5 Φεβρουαρίου 2018 στο εκπαιδευτικό πρόγραμμα « Ασφάλεια στο διαδίκτυο και ορθή χρήση του δικτύου από τα παιδιά»,…\nΠεριβαλλοντική εκδρομή στη λίμνη Κερκίνη\nΣτο πλαίσιο του Περιβαλλοντικού Προγράμματος «Υδροβιότοποι – Υδάτινα οικοσυστήματα» που εκπονούν τη φετινή χρονιά οι μαθητές της Ε’ τάξης του Αρσακείου Δημοτικού Θεσσαλονίκης, πραγματοποίησαν τη Δευτέρα 22 Ιανουαρίου 2018, μονοήμερη εκδρομή στον υγροβιότοπο της λίμνης Κερκίνης, όπου συμμετείχαν στο εκπαιδευτικό πρόγραμμα «Λίμνη Κερκίνη, σε αναζήτηση της…\nΟι μαθητές τού Αρσακείου Νηπιαγωγείου Θεσσαλονίκης, των Β΄ και Ε΄ τάξεων τού Δημοτικού και τού Ομίλου Χορωδίας γιόρτασαν τα Χριστούγεννα συμμετέχοντας σε εκδήλωση αφιερωμένη στον μεγάλο παραμυθά Χανς Κρίστιαν Άντερσεν. Η εκδήλωση πραγματοποιήθηκε τη Δευτέρα 18 Δεκεμβρίου 2017 στην Αίθουσα Τελετών τού ΑΠΘ. Τα παιδιά, με τις μελωδικές φωνές τους, την αισιοδοξία και την αθωότητά τους κατάφεραν να κάνουν τους ακροατές…\nΦεστιβάλ ντοκιμαντέρ «KinderDocs»\nΤην Πέμπτη 30 Νοεμβρίου 2017 οι μαθητές της Στ’ τάξης του Αρσακείου Δημοτικού Θεσσαλονίκη, στο πλαίσιο των μαθημάτων της Κοινωνικής Πολιτικής Αγωγής και της Γεωγραφίας, επισκέφτηκαν το Μακεδονικό Μουσείο Σύγχρονης Τέχνης, όπου παρακολούθησαν το πολυβραβευμένο ντοκιμαντέρ με τίτλο: «Not without us» στο πλαίσιο του φεστιβάλ ντοκιμαντέρ για παιδιά…


Ο καλλιτεχνικός διευθυντής του Athens Technopolis Jazz Festival, μας ξεναγεί στο φεστιβάλ που τραβά τα βλέμματα του αθηναϊκού κοινού.\nΌπως έχει πει και ένας από τους Masters Of Jazz, ο Τhelonious Monk, «Η jazz είναι ελευθερία».\nLadies and Gentlemen, η Τεχνόπολη Δήμου Αθηναίων και η Στέγη Ιδρύματος Ωνάση ένωσαν για ακόμη μια φορά τις δυνάμεις τους και καλωσόρισαν στην πόλη το 18ο Athens Technopolis Jazz Festival, ένα από τα μακροβιότερα και σημαντικότερα φεστιβάλ της πόλης, που φιλοξενεί jazz ήχους και τάσεις από κάθε σημείο του πλανήτη και μουσικά συγκροτήματα που θα σε ταξιδέψουν σε απρόσμενα μελωδικά μονοπάτια.\nΤο Athens Technopolis Jazz Festival άνοιξε την αυλαία του την Δευτέρα 4 Ιουνίου και μέχρι την Κυριακή θα δίνει το δικό του ρυθμό. Επέστρεψε πιο ανανεωμένο από ποτέ και σου προτείνει το πιο jazz καλοκαίρι που δεν πρέπει να χάσεις. Με καλλιτέχνες από όλο τον κόσμο, με bands, μουσικούς, δρώμενα και παράλληλες δράσεις να σου χαρίζουν ήχους και λέξεις και να σε ταξιδεύουν αφού η μουσική δημιουργεί προορισμό. Τα μέλη της φετινής διοργάνωσης δίνουν μια συγκεκριμένη καλλιτεχνική κατεύθυνση και μια νέα ταυτότητα στη jazz μουσική, κατευθύνοντας το φεστιβάλ προς μια νέα τάση και εξέλιξη.\n“Jazz is not just music, It’s a way of life, It’s a way of being, a way of thinking”\nΠότε ξεκίνησε η ιδέα του Athens Technopolis Jazz Festival και πως προέκυψε;\nΤο Φεστιβάλ ξεκίνησε το 2000 ως ιδέα και πρωτοβουλία του Φώτη Παπαθανασίου (πρόεδρος της Τεχνόπολης) και του Hirst Deinwaller (διευθυντής του Goethe Institut). Δεκαοκτώ χρόνια αργότερα, το Φεστιβάλ έχει γίνει διεθνές, διαρκεί μία εβδομάδα, φιλοξενεί περισσότερους από 23 καλλιτέχνες στις σκηνές του και έχει κάτι παραπάνω από 40.000 επισκέπτες κάθε χρόνο.\nΟ συνδυασμός δυνάμεων με τη Στέγη Ιδρύματος Ωνάση είναι γνωστή. Πότε δημιουργήθηκε αυτή η συνεργασία και ποιο το όραμά σας σχετικά με την παγίωση αυτής της jazz γιορτής και κουλτούρας στη χώρα μας;\nΗ συνεργασία ξεκίνησε το 2015. Στόχος αυτής ήταν να γίνει η Jazz μουσική πιο γνωστή και πιο εύκολα προσβάσιμη στο κοινό της Αθήνας. Έχοντας ήδη τρία χρόνια επιτυχημένης συνεργασίας και οδεύοντας στο τέταρτο, οι επόμενοι στόχοι της συνεργασίας, πέραν της συνέχειας και της συνέπειας, είναι να μπει η jazz μουσική στη ζωή και στην κουλτούρα του Αθηναϊκού κοινού. Μέχρι το 2020 που το φεστιβάλ κλείνει τα 20 χρόνια του, και μέσα από την εβδομάδα διεξαγωγής του φεστιβάλ, θέλουμε η Αθήνα και οι πολίτες της να συναντούν, να γνωρίζουν και να ζουν τη τζαζ μουσική σε όλες τις γωνιές και γειτονιές της πόλης και το φεστιβάλ να γίνει σημείο συνάντησης και πόλος έλξης του international μουσικόφιλου κοινού όλου του κόσμου.\nΤο Αthens Technopolis Jazz Festival είναι από τους μακροβιότερους θεσμούς της πόλης και αυτό σημαίνει ότι κάτι γίνεται πολύ καλά μέσα σε αυτή τη διοργάνωση. Τί το διαφορετικό επικοινωνείται κατά τη γνώμη σας την ίδια στιγμή που η έκρηξη των φεστιβαλικών γεγονότων είναι τεράστια;\nΤο φεστιβάλ έχει καθιερωθεί ως ένας από τους σημαντικότερους πολιτιστικούς θεσμούς της πόλης και όχι τυχαία. Κάθε χρόνο εξελίσσεται καλλιτεχνικά και ποιοτικά με σημαντικές συμμετοχές από την Ελλάδα και το εξωτερικό. Η μεγάλη προσέλευση του κόσμου αλλά και η συμπεριφορά του μέσα στο χώρο της Τεχνόπολης δείχνουν ένα κοινό που ενδιαφέρεται και παρακολουθεί τις εξελίξεις στη jazz σκηνή. Αυτό φυσικά μας φέρνει προ των ευθυνών μας απέναντι στο μουσικόφιλο κοινό. Κάθε χρόνο προσπαθούμε για ένα άρτιο καλλιτεχνικό αποτέλεσμα, δικτυωνόμαστε και συνεργαζόμαστε με όλο και περισσότερους φορείς και ξένες διοργανώσεις. Κρατώντας την είσοδο ελεύθερη και παρουσιάζοντας επί το πλείστον, μέσα από τους καλλιτέχνες που φιλοξενεί, τη σύγχρονη και σημερινή μορφή της τζαζ μουσικής στο ευρύ κοινό, μαζί με ένα πολύ πλούσιο πρόγραμμα παράλληλων δράσεων, το φεστιβάλ καταφέρνει να απευθύνεται και να αφορά σε όλες τις ηλικίες και όλα τα γούστα.\nΠόσο καιρό στήνεται μία τέτοια μουσική διοργάνωση και πως γίνεται η επιλογή των καλλιτεχνών & μουσικών σχημάτων;\nΤο Athens Technopolis Jazz Festival έχει από φέτος τη δική του δομή και ομάδα και είναι ο πρώτος χρόνος που θα συνεχίσουμε να εργαζόμαστε για αυτό καθ’ όλη τη διάρκεια του έτους. Η προετοιμασία του ξεκινάει τον Οκτώβρη και μέχρι τον Μάρτιο το φεστιβάλ είναι σχεδόν έτοιμο!Η καλλιτεχνική επιμέλεια μέχρι και πέρυσι άνηκε στις συνεργαζόμενες πρεσβείες, τα μορφωτικά ιδρύματα και το τμήμα εκδηλώσεων της Τεχνόπολης. Από φέτος και πάντα σε συνεργασία με τους συνεργάτες κι υποστηρικτές μας, αποφασίσαμε να δώσουμε στο Φεστιβάλ μία συγκεκριμένη καλλιτεχνική κατεύθυνση και μία νέα ταυτότητα μέσα στη τζαζ μουσική, κατευθύνοντας το προς τη νέα τάση που παρουσιάζεται στην contemporary jazz σε όλο τον κόσμο, φιλοξενώντας κάθε χρόνο κάποιους από τους καλύτερους νέους κι ανερχόμενους πρεσβευτές της τζαζ τάσης αυτής.\nΗ jazz είναι ένα είδος μουσικής που έχει αγκαλιάσει πραγματικά το ελληνικό κοινό; Ισχύει ότι πρόκειται για ένα μουσικό είδος που έχει ή φανατικούς οπαδούς ή hatters;\nΔεν μπορώ να μιλήσω για την κλασική jazz μουσική όπως την ξέραμε μέχρι και πριν από 10-15 χρόνια. Σήμερα η ίδια η μουσική, οι μουσικοί, το κοινό της και τα στέκια της αλλάζουν ρότα και χέρια και εξελίσσονται σε κάτι νέο, όπως έχουν εξελιχθεί και όλα τα είδη της μουσικής με τα χρόνια. Η σύγχρονη jazz έχει μέσα της στοιχεία από πολλά διαφορετικά ρεπερτόρια όπως και είναι πολλά τα είδη σύγχρονης μουσικής που έχουν πλέον σήμερα ως βάση τους τη jazz. Ας μην ξεχνάμε πως ένα από τα πιο δυνατά ρεπερτόρια στον πλανήτη, το hip hop, περνάει τη φάση των jazz samples την τελευταία δεκαετία. Το κοινό έχει μάθει να ακούει jazz μουσική πλέον μέσα από τις δικές του προσωπικές μουσικές προτιμήσεις κι έχει “άθελα” του εκπαιδευτεί σε τέτοια ακούσματα. Όλοι ακούν jazz σήμερα. Η jazz είναι παντού.\nΟι Ηνωμένες Πολιτείες Αμερικής για πρώτη χρονιά στον μουσικό χάρτη του 18th Athens Technopolis Jazz Festival, έρχονται δυναμικά να συμπληρώσουν τον international αέρα της διοργάνωσης. Λίγα λόγια για την νέα αυτή μουσική άφιξη.\nΠροσπαθούμε αρκετό καιρό να βρούμε μαζί με την Αμερικάνικη πρεσβεία έναν Αμερικάνο καλλιτέχνη που να βρίσκεται την περίοδο του φεστιβάλ σε Ευρωπαϊκή περιοδεία, να έχει διαθέσιμες τις ημερομηνίες του Φεστιβάλ, να είναι μέσα στις οικονομικές μας δυνατότητες και ταυτόχρονα να ταιριάζει με τον χαρακτήρα και το lineup του φεστιβάλ. Η Αμερικάνικη jazz περνάει αυτή τη στιγμή την καλύτερη φάση της. Έχει καταφέρει να κρατήσει τα πιο αυθεντικά και χαρακτηριστικά στοιχεία της κλασικής jazz μουσικής, ενώ ταυτόχρονα συστήνει τους νέους δρόμους και τις νέες τάσεις στη σύγχρονη jazz παγκοσμίως. Αν προσθέσουμε σε αυτό το ταλέντο, την αφοσίωση και τη δεξιοτεχνία που χαρακτηρίζει τους Αμερικάνους μουσικούς, έχουμε ως αποτέλεσμα τους τεράστιους καλλιτέχνες και δίσκους που γράφουν ήδη την ιστορία τους στο νέο αυτό παρακλάδι της jazz. Την Παρασκευή 8/6 στη σκηνή της Τεχνόπολης θα δείτε και θα ακούσετε έναν από τους καλύτερους κι ανερχόμενους τρομπετίστες της Αμερικής, τον Theo Crocker, ο οποίος συνοδεύει τα τελευταία χρόνια και τη Dee Dee Bridgewater σε όλες τις ζωντανές της εμφανίσεις.\nΠοιά η γνώμη σας για την παραγωγή jazz μουσικής στην Ελλάδα; Βρίσκεται σε ικανοποιητικό στάδιο;\nΣτα μεγαλύτερα showcase jazz festivals που επισκέφτηκα τα τελευταία τρία χρόνια, η Ελλάδα είχε ισχυρή παρουσία, μέσω των καλλιτεχνών της, κάτι το οποίο δεν ίσχυε τα προηγούμενα χρόνια. Μπορεί η παραγωγή της τζαζ να μην έχει αυξηθεί δραματικά, αλλά το επίπεδο και η παρουσία της ελληνικής μουσικής στο εξωτερικό έχει σίγουρα αυξηθεί και βελτιωθεί, με ιδιωτική πρωτοβουλία των record labels και των ίδιων των καλλιτεχνών. Ισχύει αυτό που έγραψα πιο πάνω για τη τζαζ μουσική βέβαια, πως υπάρχουν στοιχεία της τζαζ σε πολλά είδη μουσικής και σε πολλά ρεπερτόρια πλέον. Γενικότερα η ποσότητα και η ποιότητα των παραγωγών στην Ελλάδα έχει αυξηθεί σε μεγάλο βαθμό και αυτό βοηθάει έμμεσα και τη τζαζ μουσική. Αυτό που λείπει σίγουρα, για να καταφέρει η ελληνική μουσική να λάβει το κομμάτι της πίτας που της αξίζει στον παγκόσμιο χάρτη, είναι ένας κρατικός μηχανισμός που θα υποστηρίζει και θα βοηθάει την παραγωγή και εξαγωγή της ελληνικής μουσικής και των Ελλήνων καλλιτεχνών ενιαία αλλά και ανά κατηγορία και ρεπερτόριο.\nΜπορείτε να ξεχωρίσετε δύο από τις πιο δυνατές μουσικές βραδιές τους φετινού φεστιβάλ;\nΔεν θα μπορούσα ποτέ να διαλέξω δύο μέσα από τις επτά ιδιαίτερες βραδιές του φεστιβάλ. Θα πρότεινα όμως αν κάποιος μπορεί να επισκεφτεί το φεστιβάλ μόνο δύο φορές, να μην χάσει την Ελληνική showcase ημέρα του φεστιβάλ, τη Δευτέρα 4/6, όπου για πρώτη φορά θα παρουσιαστούν 5 ελληνικά jazz groups, οι John Balikos Trio, ο Mihalis Kalkanis, η Athens Big Band μαζί με τον Δημήτρη Τσάκα και τον Βασίλη Ξενόπουλο, οι Drums & Voices Jazztronica Duet και ο Alex Dante, δίνοντας μία ολοκληρωμένη εικόνα για το επίπεδο και τα διαφορετικά είδη της τζαζ στην Ελλάδα σήμερα και την τελευταία ημέρα του φεστιβάλ, την Κυριακή 10/6, όπου παραδοσιακά η τεχνόπολη φιλοξενεί τον περισσότερο κόσμο για το “κλείσιμο” του φεστιβάλ αλλά και γιατί φέτος θα πέσει η αυλαία με ένα από τα καλύτερα δυναμικά ντουέτα της Ευρώπης (ίσως και του κόσμου), τους Βρετανούς Binker & Moses, που έχουν πάρει διθυραμβικές κριτικές σε παγκόσμιο επίπεδο για τον δίσκο τους και τις ζωντανές τους εμφανίσεις το 2017.\nΠαρουσιάστε μας κάποιους βιρτουόζους καλλιτέχνες ή μουσικά σχήματα του εξωτερικού και της χώρας μας που ξεχωρίζεται ιδιαίτερα στο 18th Athens Technopolis Jazz Festival.\nΧωρίς να έχει κάποια ιδιαίτερη σημασία η σειρά αναφοράς, περιμένουμε με ανυπομονησία τις εμφανίσεις των Sebastian Studnitzky (DE – 6/6), Peedu Kass (EE – 9/6), Binker & Moses (UK – 10/6), John Balikos Trio (GR – 4/6) και Mihalis Kalkanis (GR – 4/6).\nΑγαπημένοι jazz δίσκοι της χρονιάς είναι;\nMammal Hands – Shadow Work & Bombino – Aze\nJAZZ είναι; Ο πραγματικός εαυτός μας. Το ταξίδι μιας σκέψης. Η σκηνή (αλλά και το backstage) του Athens Technopolis Jazz Festival.\nΝα έρθετε! #jazzbethere


«Πράσινα Χαμόγελα» | Βιβλιοπαρουσίαση και εκπαιδευτική δράση για την οικολογική ευαισθητοποίηση των παιδιών - Sparmatseto\n«Πράσινα Χαμόγελα» | Βιβλιοπαρουσίαση και εκπαιδευτική δράση για την οικολογική ευαισθητοποίηση των παιδιών\nαπό Αντώνιος Βαρβατσούλιας 29 Μαΐου 2019 29 Μαΐου 2019\n«’Όταν τρεις φίλοι συναντούν ένα δάσος, τότε αλλάζουν οι καρδιές και πρασινίζουν τα χαμόγελα». Με την ευκαιρία της έκδοσης του βιβλίου «Πράσινα Χαμόγελα» του Νίκου Κοσμίδη, το οποίο εκδόθηκε στο πλαίσιο του ευρωπαϊκού προγράμματος LIFE FoResMit: LIFΕ14 CCM/ΙΤ/000905, η Δ/νση Δασών Ξάνθης, το ‘Ίδρυμα Θρακικής Τέχνης και Παράδοσης, το Περιφερειακό Κέντρο Εκπαιδευτικού Σχεδιασμού ΑΜΟ και η Δ/νση πρωτοβάθμιας Εκπαίδευσης Ξάνθης, διοργανώνουν βιβλιοπαρουσίαση και εκπαιδευτική δράση για την οικολογική ευαισθητοποίηση των μαθητών της δημοτικής εκπαίδευσης.\nΤα παιδιά θα μάθουν την αξία του περιαστικού δάσους της πόλης και Θα γνωρίσουν τις προκλήσεις που η κλιματική αλλαγή επιφυλάσσει για το μέλλον των παιδιών όλου του κόσμου. Επίσης, θα προσεγγίσουν, για πρώτη φορά ίσως, την έννοια της κλιματικής δικαιοσύνης μέσα από τη συμμετοχή τους σε παιχνίδι ρόλων, την παρουσίαση σχετικού οπτικοακουστικού υλικού και τη συζήτηση με τον συγγραφέα. Στο τέλος της εκδήλωσης, όλα τα παιδιά Θα παραλάβουν δωρεάν ένα αντίτυπο του βιβλίου. Εκ μέρους της Δ/νση Δασών Ξάνθης και των συν διοργανωτών, προσκαλούνται οι ενδιαφερόμενοι Δ/ντές των σχολικών μονάδων, οι εκπαιδευτικοί και οι Σύλλογοι Γονέων και Κηδεμόνων, να δηλώσουν τη συμμετοχή των σχολείων τους στο τηλ. 2541066010, στην κ. Μαίρη Τριανταφυλλίδου, Δασολόγο της Δ/νσης Δασών Ξάνθης. Επίσης, για περισσότερες πληροφορίες σχετικά με το πρόγραμμα της δράσης, οι ενδιαφερόμενοι μπορούν να επικοινωνήσουν με τον συγγραφέα, κ. Νίκο Κοσμίδη, στο τηλ. 6996559216.\nΗ εκπαιδευτική δράση Θα πραγματοποιηθεί την Τετάρτη 5 Ιουνίου (10:00-11:30), και την Πέμπτη 6 Ιουνίου (10:00-11:30) στον φιλόξενο χώρο της Καπναποθήκης «Π» και στην αίθουσα «Βιργινία Τσουδερού» του Ιδρύματος Θρακικής Τέχνης και Παράδοσης (Καπνεργατών 9).\nΝα σημειωθεί, επίσης, πως προγραμματίζεται ανοιχτή βιβλιοπαρουσίαση για το φιλαναγνωστικό κοινό της πόλης μας και δωρεάν διανομή του βιβλίου, την Τετάρτη 12 Ιουνίου, στις 19:00, στον Πολυχώρο Τέχνης και Σκέψης «οικία Μάνου Χατζιδάκι».\nΟ Νίκος Κοσμίδης γεννήθηκε στα Γρεβενά το 1984. Σπούδασε Γραφικές Τέχνες, Ευρωπαϊκό Πολιτισμό και συνεχίζει τις μεταπτυχιακές σπονδές του στην Ορθόδοξη Θεολογία. ‘Έχει ασχοληι9εί σε διει9νές επίπεδο με τους τομείς της οικο—δικαιοσύνης και της κλιματικής αλλαγής, καθώς και με τον διαχριστιανικό, διαπολιτισμικό και διαθρησκειακό διάλογο. Είναι γραμματέας και εκπρόσωπος στη Θράκη του Κέντρου Οικουμενικών, Ιεραποστολικών και Περιβαλλοντικών Μελετών ((ΕΜΕ5), με έδρα τη Θεσσαλονίκη, καθώς και μέλος του Συλλόγου Φίλων του Ιδρύματος Θρακικής Τέχνης και Παράδοσης.\nΈφη Ζάννη 24 Νοεμβρίου 2019


Boxer Slips γυναικεία εσώρουχα ελληνικά και ευρωπαϊκά – mystring\nΓυναικείο Σλιπ Kiss Ατσάλι\nΆνετο γυναικείο σλιπ kiss με ένθετα από δαντέλα, κατασκευασμένα με τεχνολογία Invisible Line.\nΓυναικείο Σλιπ Kiss Μπεζ\nΣλιπ Boxer Ελαστική Δαντέλα Κόκκινο\nΓυναικείο Σλιπ Tanga Milk\nΣλιπ Τάνγκα Σε Λευκό Χρώμα\nΓυναικείο Σλιπ Simple Lips\nΌλοι μιλούν γι ‘αυτό! Χωρίς ραφή γυναικείο σλιπ Simple Lips για να γιορτάσετε τον Αγίου Βαλεντίνου.\nΓυναικείο Σλιπ Kiss Μωβ\nΓυναικείο Σλιπ Kiss Μαύρο\nΣλιπ Ψηλόμεσο Slimea Μπεζ\nΓυναικείο Σλιπ Sentima Μπεζ\nΤο τέλειο γυναικείο σλιπ Sentima σε μπεζ χρώμα ως συμπλήρωμα στην κομψή δημιουργία και αόρατο κάτω από τα ρούχα.\nΓυναικείο Σλιπ Ψιλόμεσο Kaja Μαύρο\nΓυναικείο σλιπ ψιλόμεσο Kaja σε μαύρο χρώμα που διαμορφώνει ελαφρώς την κοιλιά.\nΓυναικείο Σλιπ Ψιλόμεσο Kaja Μπεζ\nΓυναικείο σλιπ ψιλόμεσο Kaja σε μπεζ χρώμα που διαμορφώνει ελαφρώς την κοιλιά.\nΤα Boxer Slips είναι εσώρουχα κατασκευασμένα από (βαμβάκι, πολυαμίδιο, ελαστάνη). Σε αντίθεση με άλλα εσώρουχα, δεν είναι επιπλέουν αλλά κόβονται κοντά στο σώμα. Αυτό το ένδυμα παρουσιάζεται ως συμβιβασμός μεταξύ σορτς και σορτς μπόξερ.\nKατά τη διάρκεια της δεκαετίας του 1990 αυτό το εσώρουχο καθιερώθηκε ως αντικείμενο μόδας και ως υποστήριξη μάρκας. Το ελαστικό της ζώνης καθιστώντας το να εμφανίζεται στην εξωτερική εμφάνιση. Έχει επίσης καθιερωθεί ως αντικείμενο μόδας με την άφιξη της χαλαρής μόδας.\nTα μικρά σορτς ή boyshorts, γνωστά και ως μικρό σλιπ, ραμμένο για αγόρια, σορτς, είναι ένα είδος γυναικείου εσωρούχου που καλύπτει τους γοφούς, που ονομάζεται για την ομοιότητά τους με σλιπ boxer, μια παραλλαγή σε σορτς μπόξερ. Ορισμένο μοιάζουν με σλιπ αντρικά Σε αντίθεση με τα αντρικά σλιπ, αυτό το ύφος είναι συνήθως κομμένο χαμηλότερα. Τα μικρά σορτς συχνά καλύπτουν τους περισσότερους γλουτούς.\nΈχουν γίνει μια δημοφιλής επιλογή, δεδομένου ότι αποφεύγουν να εμφανίζουν μια ορατή γραμμή κιλότας, και είναι μια μέτρια και άνετη εναλλακτική λύση στα στρινγ και τα συμβατικά εσώρουχα. Είναι επίσης δημοφιλή διότι ταιριάζουν με μια κορυφή camisole και φοριούνται ως loungewear. Τα μίγματα βαμβακιού και σπαντζέκ είναι τα πιο δημοφιλή υλικά για αγόρια.\nmystring Γυναικεία Εσώρουχα & Μαγιό\nΧρυσοστόμου Σμύρνης 2, Κρυονέρι 145 68, Ελλάδα\n©2016-2021 mystring Γυναικεία Εσώρουχα & Μαγιό. All Rights Reserved Designed & Hosted by


Στα χαρακώματα εκ νέου ο ΣΥΝ με το ΣΥΡΙΖΑ\nΠρώτη καταχώρηση: Πέμπτη, 2 Ιουλίου 2009, 08:16\nΚατά τη διάρκεια της συνεδρίασης της Γραμματείας του κόμματος, όπου επρόκειτο να γίνει αποτίμηση του αποτελέσματος των ευρωεκλογών εν όψει της συνόδου της Κεντρικής Πολιτικής Επιτροπής διαφάνηκε νέο ρήγμα.\nΚατά την πραγματικά θυελλώδη συνεδρίαση, από την οποία απουσίαζαν τα δύο «μεγάλα ονόματα» ο Αλέξης Τσίπρας, αλλά και ο Αλέκος Αλαβάνος, παρουσιάστηκε κείμενο αποτίμησης του εκλογικού αποτελέσματος, το οποίο συνυπογράφουν όλες οι άλλες συνιστώσες του ΣΥΡΙΖΑ εκτός του ΣΥΝ, το οποίο άνοιξε τον ασκό του Αιόλου.\nΟι εκπρόσωποι του ΣΥΝ απαίτησαν να απαλειφθούν πέντε σημεία του κειμένου που αφορούν: αρνητικές αναφορές προς την «Ανανεωτική Πτέρυγα» για τη στάση της κατά την προεκλογική περίοδο, κριτική προς τους Οικολόγους Πράσινους, το ζήτημα της διαρχίας (πρόεδρος ΣΥΝ και πρόεδρος της ΚΟ του ΣΥΡΙΖΑ), τη συγκρότηση του ψηφοδελτίου και το ζήτημα του τρίτου πόλου της Αριστεράς.\nΩστόσο, η απάντηση όλων των στελεχών του ΣΥΡΙΖΑ ήταν αρνητική.\nΗ επιμονή, ωστόσο, του ΣΥΝ οδήγησε στο να μην εκδοθεί το κείμενο εκλογικής αποτίμησης με την υπογραφή της Γραμματείας του ΣΥΡΙΖΑ.\nΤελευταία ενημέρωση: Πέμπτη, 2 Ιουλίου 2009, 08:16


Θεμιστοκλέους: Έχουν εμβολιαστεί 100.000 έφηβοι χωρίς καμία παρενέργεια | Liberal.gr\nΤρίτη 7 Σεπτεμβρίου 2021, 11:13\nΘεμιστοκλέους: Έχουν εμβολιαστεί 100.000 έφηβοι χωρίς καμία παρενέργεια\nΓια την διαδικασία που θα ακολουθηθεί σ ότι έχει να κάνει με την τρίτη δόση, για το άνοιγμα των σχολείων και των εμβολιασμό των παιδιών αλλά και γενικά για την κατάσταση της πανδημίας στη χώρα μας αναφέρθηκε σε συνέντευξή του στον ΑΝΤ1, ο Γενικός Γραμματέας του υπουργείου Υγείας, Μάριος Θεμιστοκλέους.\nΤρίτη δόση: Θα λάβουν μήνυμα στο κινητό τους οι πολίτες\nΣύμφωνα με τον Μάριο Θεμιστοκλέους, οι πολίτες θα λάβουν μήνυμα στο κινητό τους όπως οι κατά προτεραιότητα δικαιούχοι της τρίτης δόσης του εμβολίου, δηλαδή οι ανασοκατεσταλμένοι που θα κληθούν να εμβολιαστούν. Όπως χαρακτηριστικά ανέφερε ο Γενικός Γραμματέας του Υπουργείου Υγείας, «αναμένονται οι τελευταίες διευκρινήσεις, μέχρι το τέλος της εβδομάδας ή την επόμενη, για το ποιες ηλικίες θα κάνουν την 3η δόση», είπε και συμπλήρωσε πως «το διάστημα μεταξύ των δόσεων θα οριστεί από την Επιτροπή, αλλά θα είναι 6- 8 μήνες».\nΣε ό,τι έχει να κάνει με τα rapid test εξήγησε πως η τιμή τους θα είναι στα 10 ευρώ και πως αυτό θα ισχύσει από τις 13 Σεπτεμβρίου.\nΈχουν εμβολιαστεί 100.000 παιδιά χωρίς καμία παρενέργεια\nΓια το ζήτημα του εμβολιασμού των παιδιών ο Μάριος Θεμιστοκλέους τόνισε πως 100.000 παιδιά έχουν ήδη εμβολιαστεί χωρίς καμία παρενέργεια και πως «σιγά - σιγά ότι και οι παιδίατροι συμμετέχουν στον εμβολιασμό». Τέλος, απαντώντας στο αν θα κάνουν οι ίδιοι οι παιδίατροι το εμβόλιο στα παιδιά, είπε πως «θα το δούμε επιχειρησιακά». Για το άνοιγμα των σχολείων ανέφερε χαρακτηριστικά πως «αν όλοι συμφωνήσουμε ότι θέλουμε ανοιχτά σχολεία, θα πρέπει μέχρι να γίνει μια βαριά γρίπη, απαιτούνται μέτρα όπως αυτά που θα εφαρμοστούν».


21 Οκτωβρίου 2021 18:35:39\nΣτην ολοκλήρωση της συντήρησης αρχαιοτήτων που φυλάσσονται στο Αετοπούλειο Πολιτιστικό Κέντρο προχώρησε η Διεύθυνση Πολιτισμού του Δήμου Χαλανδρίου, σε συνεργασία με το Πανεπιστήμιο Δυτικής Αττικής, φέρνοντας στο φως αναλυτικά στοιχεία γι΄αυτά. Οι σχετικές εργασίες συμπεριέλαβαν το Αρχαίο Θωράκιο από τον Ι.Ν. του Αγίου Γεωργίου και τον Μητρωικό Βωμό από τον ίδιο ιερό ναό.\nΜάλιστα, οι αρμόδιοι έδωσαν αναλυτική εικόνα των ξεχωριστών αρχαιοτήτων\nΣυντήρηση αρχαίου θωρακίου από τον Ι.Ν. Αγ. Γεωργίου\nΔιαστάσεις:0,94.5μ ύψος χ 0,86μ πλάτος χ 0.95μ πάχος\nΣυντήρηση μητρωικού βωμού από τον Ι.Ν. Αγ. Γεωργίου\nΔιαστάσεις: 0,48μ μήκος x 0,41μ πλάτος x 0,65μ ύψος και οπή : 0,12μ βάθος\nΤόπος φύλαξης:Αετοπούλειο Πολιτιστικό Κέντρο Δήμου Χαλανδρίου\nΙστορικά στοιχεία :Το αντικείμενο αυτό προέρχεται από τον Ι.Ν Αγίου Γεωργίου στο Χαλάνδρι. Προφανώς το αντικείμενο βρισκόταν σε δεύτερη χρήση καθώς χρησιμοποιείτο ως βάση στην Αγία Τράπεζα του Ναού. Το αντικείμενο δεν φέρει κάποια επιγραφή, με συνέπεια να μην γνωρίζουμε την ακριβή χρήση και θέση του στα μυστήρια του αρχαίου Χαλανδρίου (Φλύα). Το αντικείμενο που μελετάται είναι ένας βωμός, ειδικότερα χαρακτηρίζεται ως Μητρωικός, ο οποίος με βάση τα στιλιστικά κριτήρια των ανάγλυφων παραστάσεών του μπορεί να χρονολογηθεί στο τέλος του 4ου μ.Χ. αιώνα .Εκτός του συγκεκριμένου, στην περιοχή βρέθηκαν άλλοι δύο βωμοί μικρότερου μεγέθους που δείχνουν την λατρεία θεοτήτων κατά τον 4ο μ.Χ. αιώνα , εποχή όπου ο αυτοκράτορας Ιουλιανός προσπάθησε να αναβιώσει την ειδωλολατρία. Τα μυστήρια της Φλύας λάμβαναν χώρα προς τιμήν της Μεγάλης θεάς (Δήμητρας-Κυβέλης), με τους βωμούς να χρησιμοποιούνται μέσω ενός πολυσύνθετου και πρωτόγονου τελετουργικού, με σκοπό την ταύτιση του ανθρώπου με την μητέρα φύση μέσα από τη επικοινωνία με το θεϊκό στοιχείο. Τα μυστήρια της Φλύας σχετίζονταν κατά τους ύστερους χρόνους της αρχαιότητας και με το φιλοσοφικό-θρησκευτικό ρεύμα των Γνωστικών.\nΚύρια όψη: Είναι η καλύτερα σωζόμενη πλευρά και αναπαριστά τέσσερις μορφές σε ιερατική στάση. Δυο θεές είναι ένθρονες με την δεξιά να είναι η θεά Ρέα- Κυβέλη στεφανωμένη με <<πύργωμα>>, κρατά μια φιάλη και ένα τύμπανο. Η αριστερή φέρει σύμβολα από την Ελευσινιακή εικονογραφία ,έχει καλυμμένο το κεφάλι της με μακρύ πέπλο που πέφτει στους ώμους της, κρατώντας στο δεξί χέρι δάδα, στην οποίαν ελίσσεται ένα φίδι. Δίπλα στην δεξιά θεά απεικονίζεται μια γυναικεία μορφή με δύο δάδες, ενώ δίπλα στην αριστερή απεικονίζεται ένας έφηβος ντυμένος με χιτώνα, χλαμύδα και κόθορνους,που κρατά με τα δύο του χέρια μια δάδα. Ο χώρος απεικονίζεται με ένα πυκνό πλέγμα φυλλώματος που στερεώνεται στην οροφή κάποιου ιερού, ίσως με τρία βουκράνια ( κρανία θυσιασμένων βοδιών ή ταύρων), από τα οποία κρέμονται λύχνοι.\nΟπίσθια όψη: Φέρει παράσταση αρκετά κατεστραμμένη, καθώς με αυτήν την πλευρά βρέθηκε εντοιχισμένο στο εκκλησάκι του Αγίου Γεωργίου. Σύμφωνα με την βιβλιογραφία, οι παραστάσεις είναι ίδιες και στους τρεις βωμούς, οπότε με αυτήν την προϋπόθεση παρουσιάζεται ένα είδος κουρτίνας που συγκρατείται στο φύλλωμα δύο πιττύων κάτω από το οποίο απεικονίζεται ένθρονη η Ρέα- Κυβέλη με τα πόδια της στο υποπόδιο, συνοδευόμενη από το ιερό λιοντάρι στα δεξιά της και τον εραστή της, Άττι, στα αριστερά. Το ένα χέρι ακουμπά στον ώμο του παρέδρου της και στο άλλο κρατά τύμπανο. Ο Άττις είναι όρθιος και φορά τα συνηθισμένα ανατολίτικα ρούχα του: Φρυγικό σκούφο, κοντό χιτώνα ζωσμένο με μακριές χειρίδες, χλαμύδα, αναξυρίδες και κλειστά παπούτσια. Στο δεξί του χέρι κρατά τον καλαύροπα, ενώ στα δένδρα, που κλείνουν την παράσταση δεξιά και αριστερά, απεικονίζονται σύριγκες, κρόταλο και μεγάλα τύμπανα.\nTo Αετοπούλειο Πολιτιστικό Κέντρο\nFleurdelis: Είναι ένα κρίνο που χρησιμοποιείται ως διακοσμητικό σχέδιο ή σύμβολο.Έχει χρησιμοποιηθεί στην εραλδική σειρά πολλών ευρωπαϊκών εθνών (πιο γνωστή η Γαλλία) το διακοσμητικό σχέδιο αυτό βέβαια υπήρχε και κατά την αρχαιότητα.\nΙωάννης Κ. Λουκάς , ΦΛΥΑ Συμβολή στην μελέτη της ιστορίας του αρχαίου Χαλανδρίου ,Αετοπούλειο Πολιτιστικό Κέντρο ,Χαλάνδρι 1990\nΑναξυρίδες:Είδος εφαρμοστού παντελονιού\nΙωάννης Κ. Λουκάς , ΦΛΥΑ Συμβολή στην μελέτη της ιστορίας του αρχαίου Χαλανδρίου, Αετοπούλειο Πολιτιστικό Κέντρο ,Χαλάνδρι 1990\nTags: Αετοπούλειο Πολιτιστικό ΚέντροΔήμος ΧαλανδρίουΧαλάνδρι


COVID-19:Επιμένει η διασπορά σε Βοιωτία και Εύβοια! – iparnassos\nCOVID-19:Επιμένει η διασπορά σε Βοιωτία και Εύβοια!\nΑκόμη 24 θανάτους από κορωνοϊό ανακοίνωσε σήμερα Κυριακή 24/1/21 ο ΕΟΔΥ στην ημερήσια έκθεσή του. Παράλληλα, 288 ασθενείς νοσηλεύονται σε Μονάδες Εντατικής Θεραπείας, ενώ τα νέα κορούσματα που ανακοινώθηκαν είναι 334.\nΠαρατηρείται πως Κυριακές και Δευτέρες τα κρούσματα που ανακοινώνονται είναι λιγότερα, καθώς τα εργαστήρια υπολειτουργούν, ενώ είναι πολλοί λιγότεροι και αυτοί που προσέρχονται να υποβληθούν για διαγνωστικό μοριακό έλεγχο για κορονοϊό.\nΟσον αφορά την Περιφέρεια Στερεάς Ελλάδας, τα κρούσματα σήμερα που εντοπίζονται σε Βοιωτία και Εύβοια, ώς τις 3 το μεσημέρι, ήταν 21.\nΑναλυτικά, καταγράφηκαν στην Π.Ε. Βοιωτίας 9, στην Π.Ε. Εύβοιας 12.\nκαι κανένα κρούσμα σε Φθιώτιδα, Φωκίδα και Ευρυτανία